title: Sayid Jarrah

text: Sayid lähtee hakemaan Hurleyta mielisairaalasta ja ampuu miehen joka odotti autossa sairaalan edessä. Motellissa Sayidin kimppuun hyökkää miehiä. Sayid tappaa heidät, mutta haavoittuu vakavasti. Hurley vie hänet isänsä luo, joka myöhemmin vie Sayidin Jackin hoidettavaksi. Sayid kieltäytyy edelleen palaamasta saarelle Jackin ja Benin pyynnöstä huolimatta. Sayid varoittaa Jackiä ja Beniä kohtaamasta häntä enää. Sayid menee baariin, jossa hän kohtaa Ilanan. Ilana paljastaa olevansa palkkionmetsästäjä, joka etsi Sayidia viedäkseen hänet Guamille tapaamaan Sayidin murhaaman miehen vanhempia. Seuraavana päivänä Sayid on mukana lennolla, joka on menossa saarelle. Sayid kysyy Ilanalta, onko tämä Benin hommissa ja kertoo Benin olevan vastuussa joukkomurhasta. Sayid on käsiraudoissa lennon aikana kun aikahyppy tapahtuu.


title: Sayid Jarrah

text: Sayidin siirryttyä vuoteen 1977 Jin löytää Sayidin viidakosta. Sayid viedään parakeille, jossa häntä epäillään ”vihamieliseksi”. Sawyer pyytää Sayidia valehtelemaan, mutta Sayid kieltäytyy sanoen tietävänsä syyn saarelle paluuseensa. Sayidille annetaan totuusseerumia. Sayid kertoo olevansa tulevaisuudesta, mitä kukaan ei usko. Sayid päätetään teloittaa Sawyerin estelystä huolimatta. Sayid kohtaa nuoren Benin, joka vapauttaa Sayidin. Tainnutettuaan Jinin Sayid ampuu Beniä rintaan ja jättää hänet kuolemaan.


title: Sayid Jarrah

text:
Sayid nähdään seuraavan kerran Jackin ja Katen yrittäessä tuhota
pommilla. Sayid ampuu miehen, joka uhkaa ampua Katen. Sayid päättää auttaa Jackiä toteuttamaan suunnitelmansa. Parakeilla Sayidia ammutaan, mutta hän selviää. Sayidin, Sawyerin, Katen ja Julietin avulla Jack onnistuu pudottamaan pommin kuoppaan Joutsen-aseman alla.


title: Sayid Jarrah

text: Räjähdyksen jälkeen Sayid ja selviytyneet siirtyvät takaisin vuoteen 2007. Sayid on kuolemaisillaan ja sanoo Hurleylle olevansa pahoillaan kaikkien surmaamiensa ihmisten puolesta. Jacob neuvoo Hurleyta viemään Sayidin parannettavaksi. Dogenin luettua Jacobin ohjeet hän käskee hukuttaa Sayidin. Kaikkien yllätykseksi Sayid kuitenkin herää henkiin. Dogen kiduttaa Sayidia saadakseen selville, onko Sayid ”sairastunut”. Dogen kertoo Jackille pimeyden tihkuvan Sayidista, ja että tästä tulee pian pysyvästi samanlainen kuin Clairestakin. Sayidin hyökättyä Dogenin kimppuun hänet karkotetaan Temppelistä, mutta Clairen varoitettua Toisia Dogen käskee Sayidin tappamaan Musta-asuisen miehen. Sayid palaa myöhemmin takaisin Temppelille ja tappaa Dogenin sekä Lennonin. Savuhirviö hyökkää Temppelille surmaten kaikki Toiset, jotka eivät lähteneet Temppeliltä. Sayid liittyy Musta-asuisen miehen ryhmään Katen ja Temppeliltä poistuneiden Toisten kanssa.


title: Sayid Jarrah

text: Sayid matkaa Musta-asuisen miehen ryhmän kanssa Clairen majalle. Clairen yritettyä tappaa Katen Sayid ei tehnyt elettäkään estääkseen sitä. Sayid sanoi Musta-asuiselle miehelle, ettei hän tunne empatiaa tai surua. Musta-asuinen mies lähettää Sayidin vakoilemaan . Sayid huomaa Desmondin ja hakee hänet Musta-asuisen miehen luo. Mies käskee Sayidin tappamaan Desmondin, joka kuitenkin saa puheellaan Sayidin säästämään hänen henkensä.


title: Sayid Jarrah

text: Sayid auttaa Jackiä vapauttamaan ystävänsä sammuttamalla ääniaidat, jotta hirviö voisi hyökätä Widmoren ryhmän kimppuun. Sayid matkaa selviytyneiden kanssa koneelle ja myöhemmin sukellusveneelle. Selviytyneiden yrittäessä paeta sukellusveneellä Jack huomaa laukussaan pommin, jota Sayid analysoi ja yrittää purkaa. Sawyerin vahingossa aktivoitua pommin Sayid käskee Jackiä etsimään Desmondin ja pelastamaan hänet. Sayid nappaa pommin ja juoksee se kädessään sukellusveneen takaosaan. Pommi räjähtää surmaten Sayidin ja upottaen sukellusveneen.


title: Sayid Jarrah

text: Vaihtoehtoisessa aikajanassa Sayid työskenteli öljy-yrityksessä lopetettuaan työnsä kiduttajana. Sayidin rakastettu Nadia oli naimisissa Sayidin veljen Omerin kanssa ja heillä oli kaksi lasta. Ollessaan mukana lennolla Sayid potkaisi vessan oven auki, jotta Jack voisi pelastaa Charlien. Sayid meni veljensä kotiin kertomaan lapsille matkastaan. Omerin pyydettyä Sayidia auttamaan häntä koronkiskurin hoitelemisessa Sayid kieltäytyi. Nadian yrittäessä lähestyä Sayidia, Sayid sanoi hänelle ettei halua enää Nadian kärsivän hänen entisen elämänsä takia ja että tämän pitää olla Omerin kanssa. Omerin jouduttua sairaalaan Nadia pyysi ettei Sayid lähde kostamaan. Sayid tapasi Keamyn ravintolassaan ja ehdotti Sayidin hoitavansa veljensä lainat. Sayid kuitenkin ampui hänet ja hänen miehensä jotta he eivät enää uhkaisi Omeria. Sayid pelasti kylmävarastoon vangitun Jinin.


title: Sayid Jarrah

text: Sayidin palattua Omerin talolle hän jäi Sawyerin haaviin yrittäessään paeta. Desmond onnistui vapauttamaan Sayidin vankilasta Ana Lucian avulla ja pyysi Sayidia menemään Hurleyn mukaan. Hurley vei Sayidin baarin eteen, jossa tuntematon mies pieksi Boonea. Sayid meni väliin ja kohtasi Shannonin. Käteltyään Shannonia Sayid sai välähdyksiä elämästään saarella ja suuteli Shannonia. Sayid ja Shannon olivat kirkossa muiden selviytyneiden kanssa kun Christian avasi ovet, jolloin kirkas valkoinen valo ympäröi selviytyneet ”siirtäen heidät eteenpäin”.


title: Mömmö

text: Mömmö on itäsuomalainen sukunimi.


title: Mömmö

text: Tunnettuja Mömmöjä:


title: Mömmö

text: "Mömmö" on myös jalkapalloilija Jari Sulanderin lempinimi.


title: Charles Wheatstone

text: Sir Charles Wheatstone (6. helmikuuta 1802 – 19. lokakuuta 1875) oli brittiläinen tiedemies ja keksijä. Hänen nimissään on monta kuuluisaa keksintöä, kuten englantilainen concertina, stereoskooppi ja Playfair-salakirjoitusmenetelmä. Kenties parhaiten hänet tunnetaan panoksestaan niin sanotun Wheatstonen sillan ja lennättimen kehittämisessä.


title: Charles Wheatstone

text: Charles Wheatstone syntyi Barnwoodin kartanossa Barnwoodissa Gloucesterin lähistöllä. Hänen isänsä William oli suutari, joka harjoitti mahdollisesti myös soitinkauppaa Gloucesterissa. Perhe muutti vuonna 1806 Lontooseen, missä se asui eri osoitteissa. Charles perehtyi ahkerasti luonnontieteisiin jo nuorena. Vaikka hän ei koskaan hankkinut muodollista luonnontieteellistä koulutusta, hän oli tehokas itseopiskelija jo lapsuudestaan saakka. Hän opiskeli ranskaa, saksaa, italiaa, latinaa ja kreikkaa. Hän luki jatkuvasti uusimmista tieteellisistä kokeista ja kokeili niitä kotonaan veljensä avustamana.


title: Charles Wheatstone

text: Wheatstone kehitteli ensimmäisen soittimensa, jota hän kutsui ”flute harmoniqueksi”, jo 16-vuotiaana 1818. Soitin oli eräänlainen koskettimien avulla soitettava huilu.


title: Charles Wheatstone

text: Vuonna 1822 hän rakensi akustisen rakennelman nimeltä ”Acoucryptophone”, jota hän kutsui myös lumotuksi lyyraksi, isänsä soitinkaupassa Pall Mallissa. Laitteesta johdettiin ohut teräslanka pianon kielistöön ja muihin instrumentteihin yläkerran huoneeseen ja soitin näytti soivan itsestään. Samoihin aikoihin hän puhui julkisesti, että tulevaisuudessa Lontoossa voitaisiin lähettää musiikkia taloihin ”kuten kaasua”.


title: Charles Wheatstone

text: Vuonna 1823 Wheatstone tapasi Lontoossa H. C. Ørstedin, joka oli Englannissa vierailulla tutkimassa optiikkaa. Hieman tätä ennen Wheatstonen ensimmäinen tutkimusartikkeli ”New Experiments on Sound” oli julkaistu ja Ørsted oli lukenut artikkelin. Artikkelissa kuvatut kokeet liittyivät saksalaisen fyysikko Ernst Chladnin työhön. Artikkeli koski ääniaaltojen visualisointia veden avulla, kun taas Ørsted oli toistanut kokeen muun muassa alkoholilla saaden samanlaisia tuloksia. Ørsted rohkaisi Wheatstonea jatkamaan tutkimuksiaan ja julkaisemaan tuloksiaan tiedeyhteisölle.


title: Charles Wheatstone

text: Vuonna 1824 Wheatstone julkaisi musiikinteorian opiskelun apuvälineeksi tarkoitetun harmonisen diagrammin.


title: Charles Wheatstone

text: Wheatstone oli Michael Faradayn elinikäinen ystävä. Hänen ujoutensa takia Faraday yleensä esitti Charlesin tekemät luennot Royal Institutionissa. Wheatstonen tekemä ja Faradayn esittämä luento "Resonanssi" 15. helmikuuta 1828 oli havainnollistettu jaavalaisilla soittimilla, munniharpulla, khonilla, sekä suu-uruilla. 9. toukokuuta samana vuonna Faraday piti Wheatstonen esitelmän musiikillisen äänen luonteesta, joka käsitteli muun muassa kuulon taajuusrajoja, äänen tuottamista kitkalla, hammasrattaalla ja sireeneillä. Wheatstone myös käsitteli ensimmäisiä huuliharppuja, millä oli epäilemättä suuri merkitys hänen keksimänsä harmonikan esiasteiden, symphoniumin ja concertinan vapaalehdykkäkielten periaatteiden kehittelyssä.


title: Charles Wheatstone

text: Wheatstonen ensimmäinen patentti ”Puhallinsoittimien rakenne” myönnettiin 19. kesäkuuta 1829 ja se kuvailee symphonium-soittimen eri muotoja, patentoi sen näppäimistön ja ehdotti palkeiden lisäämistä soittimeen. Patentti ei kuitenkaan sisältänyt vielä concertina-nimitystä. Dokumentti kuvaa myös japanilaiset shō-suu-urut ajatuksen perustana. 8. helmikuuta 1844 hänelle myönnettiin patentti numero 10041, jossa hän kuvailee parannuksia concertinaan ja muihin musiikki-instrumentteihin.


title: Charles Wheatstone

text: Wheatstone nimitettiin kokeellisen fysiikan professoriksi Lontoon King's Collegeen vuonna 1834. Useimmat hänen luentonsa koskivat akustiikkaa, osa sähköä ja optiikkaa. Faraday oli hänen säännöllinen paikkaajansa, kun hänen ujoutensa nousi kestämättömäksi. Wheatstonea paikatessaan Faraday muun muassa tuli pitäneeksi erään kuuluisimmista luennoistaan, joka koski sähkömagneettista kenttää. Faradayn kanssa Wheatstone jatkoi sähköoppia koskevia kokeitaan ja mittasi muun muassa sähkön nopeudeksi kuparijohdossa yli 250,00 mailia sekunnissa.


title: Charles Wheatstone

text: Vuonna 1836 Wheatstone tapasi William Cooken, jonka kanssa he tekevät ensimmäisen lennätinlinkin Eustonin ja Camdenin rautatieasemien välille ja patentoivat ensimmäisen englantilaisen viisineulaisen lennättimen. Hieman myöhemmin ensimmäinen lennätinlinkki yhdisti Liverpoolin ja Manchesterin ja lennätinverkoston maailmanlaajuinen leviäminen alkoi. Vuonna 1839 Wheatstone ja Cooke perustivat Britannian ensimmäisen kaupallisen lennätinjärjestelmän.


title: Charles Wheatstone

text: Sir Charles Wheatstone kuoli matkalla Pariisissa 73-vuotiaana keuhkoputkentulehdukseen. King's Collegessa on erityinen ”Wheatstonen laboratoriona” tunnettu huone, joka on varattu hänen keksintöjensä esittelyyn. Musiikin harmoniateoria lasketaan pitkälti hänen ansiokseen. Concertina levisi soittimena ympäri maailman ja englantilaiset concertinat tunnetaan usein nimellä ”Wheatstone-concertina”, vaikka hänen sukunsa ei suoranaisesti sen alueen liiketoimintaa jatkanutkaan.


title: Nauplios (Poseidonin poika)

text: Nauplios () oli kreikkalaisessa mytologiassa Poseidonin ja Amymonen, Danaoksen tyttären, poika. Nauplios tunnettiin merenkävijänä, jonka taidoille ei löytynyt vertaista. Hän perusti Nauplian kaupungin, joka on nimetty hänen mukaansa.


title: Nauplios (Poseidonin poika)

text: Nauplios sekoittuu ajoittain antiikin kirjoituksissa samannimisen jälkeläisensä kanssa.


title: Hans Bjørnstad

text: Hans Bjørnstad (18. maaliskuuta 1928 Lier, Norja – 24. toukokuuta 2007) oli norjalainen mäkihyppääjä, joka kilpaili 1940- ja 1950-luvuilla.


title: Hans Bjørnstad

text: Bjørnstad voitti kultaa Lake Placidin MM-kisoissa 1950 kuuden pisteen erolla seuraavaan kilpailijaan. Holmenkollenin kisoissa hän sijoittui toiseksi vuonna 1950, kuudenneksi vuosina 1948 ja 1952 sekä seitsemänneksi vuonna 1951.


title: Joakim Noah

text: Joakim Simon Noah (s. 25. helmikuuta 1985) on ranskalais-yhdysvaltalainen koripalloilija. Hän syntyi New Yorkissa, varttui lapsuutensa Pariisissa. Hän muutti 13-vuotiaana takaisin Yhdysvaltoihin ja pelasi siellä yliopistotasolla Floridassa ennen NBA-varaustaan vuonna .


title: Joakim Noah

text: Noahin isä on ranskalainen tennistähti Yannick Noah ja äiti ruotsalainen missi Cécilia Rhode. Noahilla on sekä Ranskan että Yhdysvaltain kansalaisuus ja hän on päättänyt edustaa maajoukkuetasolla Ranskaa. Noah kuului hopeaa voittaneeseen joukkueeseen koripallon Euroopan-mestaruuskilpailuissa 2011.


title: Joakim Noah

text: Sentterinä pelaava 211-senttinen Noah siirtyi kesällä 2016 New York Knicksiin edustettuaan pitkään Chicago Bullsia. Joulukuussa 2018 hän teki sopimuksen Memphis Grizzliesin kanssa.


title: Billy Cobham

text: William C. Cobham (s.16. toukokuuta 1944, Panama) on yhdysvaltalainen rumpali. Billy Cobham on syntyjään panamalainen, josta hänen perheensä muutti New Yorkiin Cobhamin ollessa kolmevuotias.


title: Billy Cobham

text: Nuoresta asti rumpuja soittanut Cobham opiskeli arvostetussa New Yorkin High School of Music and Artissa, josta hän valmistui vuonna 1962. Vuodesta 1965 vuoteen 1968 hän soitti rumpuja U.S. Army Bandissa, josta kotiuduttaan hän siirtyi Horace Silverin hard bop -yhtyeeseen. Tämän jälkeen Cobham soitti useiden eri jazzmuusikoiden orkestereissa ja teki levytyksiä muun muassa Miles Davisin kanssa.


title: Billy Cobham

text: 1960-luvun lopulla Cobham yhdessä kitaristi John McLaughlinin kanssa lähtivät Davisin yhtyeestä perustaakseen fuusiobändi Mahavishnu Orchestran, jonka ensilevytys "The Inner Mounting Flame" ilmestyi vuonna 1971. Bändin sisäinen jännite johti ensimmäisen kokoonpanon hajoamiseen vuonna 1973, jonka jälkeen Cobham levytti ensimmäisen sooloalbuminsa "Spectrumin".


title: Billy Cobham

text: Billy Cobhamia pidetään yleisesti yhtenä kaikkien aikojen parhaista rumpaleista.


title: Billy Cobham

text: YhtyeenjohtajanaMuusikkona


title: Oulun seurakuntayhtymä

text: Oulun seurakuntayhtymän muodostavat Oulun kaupungin alueella toimivat evankelisluterilaiset seurakunnat Oulun tuomiokirkkoseurakunta, Karjasillan seurakunta, Oulujoen seurakunta ja Tuiran seurakunta. Jäsenseurakunnat kuuluvat Oulun hiippakuntaan.


title: Oulun seurakuntayhtymä

text: Seurakuntayhtymän ylintä päätöksentekovaltaa käyttää Oulun seurakuntien yhteinen kirkkovaltuusto, joka valitaan neljän vuoden välein pidettävissä seurakuntavaaleissa. Samoissa vaaleissa valitaan myös kunkin seurakunnan oma seurakuntaneuvosto. Yhteinen kirkkovaltuusto valitsee yhteisen kirkkoneuvoston, joka on seurakuntien yhteisten asioiden valmistelu- ja toimeenpanoelin. Yhteisen kirkkoneuvoston nykyinen puheenjohtaja on Karjasillan seurakunnan kirkkoherra Juhani Lavanko. Seurakuntayhtymän toimistotalo Isokadun ja Linnankadun kulmauksessa on valmistunut maaliskuussa 1980. Rakennuksen on suunnitellut arkkitehtitoimisto Eero Huotari ja Martti Väisänen.


title: Oulun seurakuntayhtymä

text: Seurakuntayhtymän tehtäviin kuuluvat seurakuntien talouden ja henkilöstöhallinnon hoitaminen. Yhtymä huolehtii myös seurakuntien kiinteistöistä, hautausmaista sekä yhteisten toimintamuodoista kuten perheneuvonnasta ja diakoniasta.


title: Oulun seurakuntayhtymä

text: Seurakuntayhtymä tuotti vuonna 2009 nuorille suunnatun mainoskampanjan, jonka aiheena on kirkkovene pilapiirroksellisessa muodossa. Kirkkovene liittyi elossa.fi-sivustoon, joka kokosi Oulun seurakuntien nuorille aikuisille tarkoitetun toiminnan yhdelle sivustolle. Sivuston logo herätti kohua jo ennen sivuston aukeamista.


title: Matthias Buse

text: Matthias Buse (s. 3. maaliskuuta 1959 Zittau) on Itä-Saksaa edustanut mäkihyppääjä. Hän voitti maailmanmestaruuden 18-vuotiaana vuonna 1978.


title: Matthias Buse

text: Buse sijoittui nuorten EM-kilpailujen mäkihypyssä viidenneksi vuonna 1975. Kaksi vuotta myöhemmin hän saavutti nuorten MM-hopeaa sekä sijoittui aikuisten kilpailuissa Lahden MM-esikisoissa kolmanneksi ja Ounasvaaralla viidenneksi. Keski-Euroopan mäkiviikolla 1977–1978 hän voitti Oberstdorfin osakilpailun ja sijoittui yhteispisteissä suomalaisen Kari Ylianttilan jälkeen toiseksi. Puolitoista kuukautta myöhemmin Lahden MM-kilpailuissa hän voitti kultaa normaalimäen kilpailussa ja sijoittui suurmäessä neljänneksi. Muutaman vaisumman vuoden jälkeen hän sijoittui Oslon MM-kilpailuissa 1982 suurmäessä seitsemänneksi, normaalimäessä 13:nneksi ja joukkuekilpailussa neljänneksi. Sarajevon talviolympialaisissa 1984 hän sijoittui suurmäessä 21:nneksi. Samana vuonna Engelbergin MM-kisoissa hän saavutti hopeaa joukkuemäessä. Kyseisen kauden jälkeen hän päätti lopettaa uransa.


title: Matthias Buse

text: Maailmancupissa Buse oli kerran palkintopallilla; tämä kisa käytiin Sapporossa vuonna 1982. Tällä hetkellä Buse toimii VSC Klingenthalin varapresidenttinä.


title: Kostajan kunnia

text: Kostajan kunnia () on vuonna 1994 ensi-iltansa saanut yhdysvaltalainen toimintaelokuva. Elokuvan ohjasivat Maria Dante ja Rod Hewitt, joka myös käsikirjoitti elokuvan. Pääosassa esiintyivät muun muassa Robert Davi, Michael Paré ja Joel Grey.


title: Kostajan kunnia

text: Ninjasisarukset saavat kostettua siskonsa kuoleman tappamalla huumekauppiaita New Orleansissa. Poliisit värväävät avukseen pyöräsoturin selvittämään rikoksen. Huumekauppiaiden päällikkö palkkaa Cajun-soturit tappamaan henkilöt, joiden uskoo olleen vastuussa hänen välittäjiensä murhaamisesta.


title: Petter Thoresen (jääkiekkoilija)

text: Petter Thoresen (s. 25. heinäkuuta 1961 Oslo, Norja) on norjalainen jääkiekkovalmentaja ja entinen jääkiekkoilija.


title: Petter Thoresen (jääkiekkoilija)

text: Thoresen pelasi koko uransa Norjassa. Hän edusti Hasle/Løreniä, Manglerud/Staria, Vålerengaa ja Storhamaria. Norjan mestaruuden Thoresen voitti urallaan neljä kertaa Vålerengassa ja kerran Storhamarissa. Thoresen tunnetaan paremmin maajoukkueurastaan. Hän edusti Norjaa 92 ottelussa. Thoresen on yksi niistä harvoista jääkiekkoilijoista, jotka ovat pelanneet viidet olympialaiset.


title: Petter Thoresen (jääkiekkoilija)

text: Pelaajauransa jälkeen Thoresen on valmentanut Norjan Elitserienissä Storhamaria ja Vålerengaa. Hän on voittanut myös valmentajana Norjan mestaruuden.


title: Petter Thoresen (jääkiekkoilija)

text: Petter Thoresenin pojat Patrick ja Steffen ovat jääkiekkoilijoita.


title: Rodney Stuckey

text: Rodney Norvell Stuckey (s. 21. huhtikuuta 1986 Seattle, Washington) on yhdysvaltalainen koripalloilija. Hän pelasi ennen ammattilaisuraansa Kentwood High Schoolissa sekä Eastern Washington Universityssa.


title: Rodney Stuckey

text: Takamiehenä pelaavan Stuckeyn varasi NBA:han 15. vuorolla Detroit Pistons, jota hän edusti vuoteen 2014 asti. Tulokaskaudellaan 2007–2008 hänet valittiin .


title: Rodney Stuckey

text: Stuckey teki heinäkuussa 2015 Pacersin kanssa kolmivuotisen ja 21 miljoonan dollarin arvoisen jatkosopimuksen.


title: Neil Cicierega

text: Neil Stephen Cicierega (s. 23. elokuuta 1986) on yhdysvaltalainen artisti, joka on saanut suosiota YouTube-videopalvelun videotuottajana ja Lemon Demon -yhtyeen perustajana. Hän on myös luonut animutation-nimisen Flash-animaatioiden tyylilajin. Hän käyttää YouTube-tunnuksensa nimenä omaa nimeään, mutta hänet on tunnettu aiemmin myös nimimerkeillä Trapezoid, Trapezzoid ja Deporitaz (anagrammi Trapezoidista). Lisäksi hän on esiintyvä muusikko ja on tehnyt musiikkia muun muassa joihinkin Adventure Game Studiolla tehtyihin peleihin. Cicierega asuu Kingstonissa, Massachusettsissa.


title: Neil Cicierega

text: Neil Cicerega (käyttäjätunnuksen nimi NeilCicierega) rekisteröityi YouTuben käyttäjäksi 21. maaliskuuta 2006 (käyttäjätunnuksen mukaan), minkä jälkeen hän on tuonut palveluun useita videoita. Hänen ensimmäiset videonsa eivät saavuttaneet palvelussa suurta suosiota eivätkä saanet kunniavideon mainintaa, joita hänen videoilleen on nykyään annettu. Läpimurtonsa hän teki, kun lisäsi palveluun syyskuussa 2006 videon "Potter Puppet Pals in Potions Class". Video on käsinukeilla tehty video, jossa esiintyy Harry Potter -kirjasarjan tunnetuimmat hahmot. Videoa oli katsottu helmikuuhun 2008 mennessä yli viisi miljoonaa kertaa, ja se on saanut kaksi kunniamainintaa. Seuraava "Potter Puppet Pals" -video Cicieregalta oli nimeltään "Wizard Angst". Sitä oli katsottu helmikuuhun 2008 mennessä kymmenen miljoonaa kertaa eli lähes kaksi kertaa niin paljon aikaisempaa, ja se on saanut neljä kunniamainintaa. Tämän jälkeen muutkin käyttäjät ottivat Potter Puppetsin omaksi ideakseen, joskin jotkin videot ovat vain vanhoja videoita, joita on tuotu palveluun kopioina, ja osa on tehty tietokoneella, toisin kuin Cicieregan videot.


title: Neil Cicierega

text: "Wizard Angstin" jälkeen tuli uusi "Potter Puppet" -video nimeltä "The Mysterious Ticking Noise", jota oli katsottu helmikuuhun 2010 mennessä yli 75 miljoonaa kertaa. Se voitti YouTube Video Awards 2007 -videokilpailussa parhaan komediavideon kategorian. Toistaiseksi uusin Cicieregan "Potter Puppet" -video on nimeltään "Wizard Swears", jota on katsottu helmikuuhun 2008 mennessä yli neljä miljoonaa kertaa. Huhtikuussa 2008 tuli uusi "Potter Puppets" -video nimeltä "PPP School Is For Losers", huhtikuussa 2009 ilmestyi paljon odotettu "Ron's Disease", ja heinäkuussa 2009 ilmestyi "Snape's Diary".


title: Neil Cicierega

text: Cicierega on esiintynyt myös komediasarjassa New Kids on the Rock.


title: Battlefield Heroes

text: Battlefield Heroes (BFH) oli alkujaan Digital Illusions CE:n, myöhemmin Easy Studiosin kehittämä ja Electronic Artsin julkaisema sarjakuvamainen kolmannen persoonan ammuntapeli, joka sijoittui toista maailmansotaa löyhästi kuvaavaan kuvitteelliseen ympäristöön. Peli julkaistiin kesällä 2009 ja on osa "Battlefield-"sarjaa.


title: Battlefield Heroes

text: "Battlefield Heroes" oli osittain ilmainen ja sitä rahoitettiin osittain pelin kotisivujen mainostuotoilla, joka teki siitä EA:n ensimmäisen mainosrahoitteisen pelin. Pelissä oli tietokoneroolipeleille tyypillinen muokattava hahmojärjestelmä ja mahdollisuus pisteitä keräämällä saada ostettua hahmolle lisää varusteita. Uuden päivityksen myötä oikealla rahalla pystyi ostamaan taistelussa hyödyttäviä tavaroita, kuten parempia aseita.


title: Battlefield Heroes

text: Ammattilaistestaajat aloittivat pelin rajatun beetatestauksen 6. toukokuuta 2008. Suljettuun betaan lähetettiin useissa erissä vuoden 2009 alkupuolella kutsuja satunnaisille rekisteröityneille jäsenille. Kesäkuussa 2009 siirryttiin julkiseen beetatestaukseen, jolloin kaikki voivat rekisteröityä peliin.


title: Battlefield Heroes

text: Maaliskuussa 2011 EA ilmoitti pelin ylittäneen seitsemän miljoonan rekisteröidyn pelaajan rajan. Tammikuussa 2012 rekisteröityjä pelaajia oli yli kymmenen miljoonaa.


title: Battlefield Heroes

text: Huhtikuussa 2015 EA kertoi sulkevansa "Battlefield Heroesin" serverit 14. heinäkuuta 2015. Samalle he estivät uusien "Heroes"-tunnuksien luonnin sekä Play4Free Fundsien siirtämisen "Heroes"-tilille.


title: Battlefield Heroes

text: Peli muistuttaa paljon muita "Battlefield"-sarjan pelejä sisältäen neljä eri pelimuotoa.


title: Battlefield Heroes

text: Pelaajat valtaavat lippupisteitä ja yrittävät tappaa vihollisa tulematta itse tapetuksi. Kentän alussa kummallakin joukkueella on 50 pistettä (Wicked Wake -kentässä 75). Tavoite on saada vastustajan pisteet nollille. Vastustajan pisteitä voi vähentää tappamalla vastustajia. Viholliset menettävät pisteitä sen mukaan kuinka monta lippua omalla joukkueella on hallussa. Kuoltuaan pelaajat syntyvät automaattisesti lähimmälle oman joukkueen hallussa olevalle lipulle. Oman joukkueen ajastin ei liiku, jos vihollinen hallitsee rakettia.


title: Battlefield Heroes

text: Hero of the Hill (tai "The V2 Vengance") pelimuodossa tarkoituksena on pitää hallussa lähtevää rakettia laukaisuun asti. Rakettia hallussapitämällä vähenee oman joukkieen ajastin ja pelin voittaa se joukkue joka saa oman ajastimen nollaan.


title: Battlefield Heroes

text: Lipunryöstössä tarkoituksena on varastaa vihollisen tukikohdassa oleva lippu ja kuljettaa se omaan tukikohtaan. Jos lipun ryöstäjä kuolee, lippu ei heti palaudu tukikohtaan, vaan sen voi ottaa toinen joukkueen jäsen. Rystöä ei voi suorittaa loppuun, jos oma lippu on varastettu. Kierroksen aikaraja on 10 minuuttia, tai siihen asti kun ensimmäinen joukkue saa ryöstettyä lipun kolme kertaa. Jos voittajaa ei näillä löydy ajoissa, verrataan onnistuneiden ryöstöjen määrää, jos nämäkin on tasoissa päättyy kierros tasapeliin.


title: Battlefield Heroes

text: Eliminoinnissa (tai "Last Team Standing") tavoite on tappaa vihollisjoukkue. Tässä pelimuodossa pelaajilla on vain yksi elämä, eli et voi syntyä uudelleen kesken kierroksen. Voittajaksi julistetaan joukkue joka voittaa kolme kierrosta. Muita tavoitteita ei ole kuin tappaa vastustajat.


title: Battlefield Heroes

text: "Battlefield Heroesissa" on kolme hahmoluokkaa. Kullakin luokalla on omat erikoiskykynsä. Lisäksi erityyppiset aseet erottavat hahmoluokat toisistaan. Kuitenkin kaikki luokat pystyvät käyttämään dynamiittia. Sotilas on konepistoolia käyttävä luokka. Erikoiskyvyillään hän voi muun muassa parantaa lähellä olevia ja heittää monta kranaattia samaan aikaan. Konekiväärimies käyttää nimensä mukaan epätarkkaa, mutta tehokasta kevytkonekivääriä. Lisäksi hän pystyy käyttämään sinkoa. Erikoiskyvyillään Gunner pystyy luomaan vahinkoa imevän kilven itsensä ja oman puoluelaisten ympärille, kohottamaan hetkellisesti juoksunopeuttaan tai parantamaan itsensä ”imemällä” vastustajan räjähteet. Kommandolla on suurta vahinkoa tuottava puukko sekä pitkän säteen kiikarikivääri. Erikoiskyvyillään kommando voi muun muassa tehdä itsensä näkymättömäksi, myrkyttää oman puukkonsa, kohottaa hetkellisesti juoksunopeuttaan savupilven ympäröimänä ja käyttää kiikarikivääriin korkeampaa vahinkoa Piercing fire abilityllä.


title: Battlefield Heroes

text: Joka toinen tasonnousu aina korkeimpaan tasoon 30 asti, pelaaja saa yhden HeroPointsin (HP), joilla hän voi kehittää erikoiskykyjään ("abilities"). Erikoiskyvyt ovat sidoksissa hahmoluokkaan. Pelaaja saa valita kahden armeijan väliltä: Royal Army (Kuninkaallinen Armeija) tai National Army (Kansallinen Armeija). Kuten muutkin pelin osat, armeijat perustuvat hieman toiseen maailmansotaan. Royal Army on selkeästi inspiroitunut liittoutuneista ja National Army on saanut vaikutteensa lähes nimensä mukaisesti natsi-Saksan tyylistä. Kummankin armeijan välinen ero on ainoastaan pelaajien (Heroes) sekä kulkuneuvojen ulkonäkö. Pelissä on neljä kulkuneuvoa, joiden ulkonäöt riippuvat puolueesta: Jeeppi, panssarivaunu, ilmatorjuntatykki, maihinousuvene, helikopteri ja lentokone.


title: Battlefield Heroes

text: Uusia vaatteita ja aseita voi ostaa hahmolleen Play4Free Fundseilla sekä ValorPointseilla (VP). Play4Free Fundseja (F) pitää ostaa oikealla rahalla esimerkiksi PayPalin kautta. ValorPointseja saa tapoista, kokemuspisteistä, lippukaappauksista, tasonnousuista ja tehtävien ("missions") suorittamisesta. ValorPointeilla ostetaan väliaikaisia aseita ja asusteita, sekä kertakäyttöisiä käyttötavaroita kuten kulkuneuvojen korjaussarjoja ja pelaajan terveyden palauttavia esineitä. P4F Foundseilla voi ostaa pysyviä aseita ja asusteita.


title: Battlefield Heroes

text: 26. kesäkuuta 2011 hakkeriryhmittymä LulzSec ilmoitti varastaneensa 550 000 pelaajan käyttäjätunnukset ja MD5-algoritmillä suojatut salasanat. EA tarkensi, että LulzSec ei ole saanut käyttäjien sähköpostiosoitteita, tili- tai maksutietoja. Varkauden jälkeen pelin serverit olivat vuorokauden suljettuna tarkempien tutkimuksien johdosta. Kaikki tilit palautettiin ja salasanat pyydettiin vaihtamaan ensimmäisellä kirjautumiskerralla.


title: Erik Gustaf Geijer

text: Erik Gustaf Geijer (s. 12. tammikuuta 1783 Ransäter, Värmlanti – k. 23. huhtikuuta 1847 Tukholma) oli ruotsalainen kirjailija, runoilija, filosofi, historioitsija ja säveltäjä. Hän oli yksi ruotsalaisen romantiikan suurimmista vaikuttajista. Häntä pidetään myös yhtenä ruotsalaisen nationalismin isistä, ja vuodesta 1838 hän oli merkittävä liberalismin puolestapuhuja.


title: Erik Gustaf Geijer

text: Geijer toimi professorina Uppsalan yliopistossa vuodesta 1817 ja nousi vuonna 1824 yhdeksi Ruotsin akatemian jäsenistä. Lisäksi hän toimi Uppsalan yliopiston rehtorina vuosina 1822, 1830, 1836 ja 1843–1844. Yliopistoviransa puolesta hän oli pappissäädyn edustaja säätyvaltiopäivillä vuosina 1828–1830 ja 1840–1841. Geijer oli myös kirjallisuusseura Götiska Förbundetin jäsen ja seuran lehden Idunan päätoimittaja.


title: Lunarcop

text: Lunarcop on vuonna 1994 ensi-iltansa saanut yhdysvaltalainen toimintaelokuva. Elokuvan ohjasi Boaz Davidson ja käsikirjoitti Terrence Paré. Pääosassa esiintyi Michael Paré.


title: Lunarcop

text: Eräs moottoripyörällä ajava poliisi lähetetään kuusta maaplaneetalle pysäyttämään erään seerumin levitystä, jonka hän uskoo tuhoavan koko maapallon.


title: Kiinteistöosakeyhtiö

text: Kiinteistöosakeyhtiö (lyhenne "KOY", "kiint.oy " tai "kiint.oy.") on osakeyhtiö, jonka toiminta perustuu kiinteistön hallintaan ja omistukseen. Kiinteistö voi olla mm. tehdas-, liike- tai asuinhuoneistoja käsittävä rakennus.


title: Kiinteistöosakeyhtiö

text: Kiinteistöosakeyhtiö ei sinänsä ole itsenäinen yhtiömuoto, vaan se toimii kuten mikä tahansa osakeyhtiö.


title: Low (Testamentin albumi)

text: Low on thrash metal -yhtye Testamentin vuonna 1994 julkaistu kuudes studioalbumi. Se on yhtyeen ensimmäinen albumi jolla soittavat kitaristi James Murphy ja rumpali John Tempesta.


title: Nauplios (argonautti)

text: Nauplios () oli kreikkalaisessa mytologiassa Euboian kuningas Klytoneuksen poika ja naimisissa joko Klymenen, Filyran tai Hesionen kanssa. Puolisonsa kanssa hän sai lapset Palamedes, Oiaks ja Nausimedon.


title: Nauplios (argonautti)

text: Kreetan kuninkaan Katreuksen saatua oraakkelilta ennustuksen, jonka mukaan joku hänen lapsistaan murhaisi hänet, hän kauhuissaan antoi tyttärensä Airopen ja Klymenen Naupliokselle myytäväksi kaukaiseen maahan. Nauplios antoi Airopen vaimoksi Pleistheneelle ja nai itse Klymenen. Heidän pojistaan Palamedes juonittiin näyttämään petturilta Troijan sodassa ja kivitettiin kuoliaaksi. Nauplios piti poikansa tuomiota epäoikeudenmukaisena ja katkeroituneena vannoi kostoa kuningas Agamemnonille ja muille Kreikan sotapäälliköille. Kreikkalaisten purjehtiessa takaisin kotiinsa Troijasta Nauplios sytytti merkkitulia Euboian vuoristolle, jolloin monet laivoista erehtyivät pitämään niitä jo perille päässeiden heille avuksi laittamina merkkeinä, jolloin laivat haaksirikkoutuivat petolliselle rannikolle, ja niiden miehistöt saivat surmansa. Tämän lisäksi hän lähetti valheellisia viestejä Troijassa taistelevien sotureiden puolisoille saaden heidät – mukaan lukien Agamemnonin puoliso Klytaimnestra ja Idomeneuksen puoliso Meda – siten uskottomiksi miehilleen näiden poissa ollessa.


title: Nauplios (argonautti)

text: Nauplios osallistui myös argonauttien retkeen. Hänen kerrottiin olleen ensimmäinen, joka havaitsi Ison karhun tähdistön.


title: Nauplios (argonautti)

text: Nauplios sekoittuu ajoittain antiikin kirjoituksissa saman nimisen esi-isänsä kanssa.


title: BelAZ

text: BelAZ eli Belorusski Avtomobilnyi Zavod (, "Valko-Venäjän Autotehdas") on valkovenäläinen raskaita maansiirtoajoneuvoja sekä kuormaajia valmistava yritys.


title: BelAZ

text: Alle 60 kilometriä Minskistä itäkoilliseen sijaitsevassa Žodzinassa kotipaikkaansa pitävä yhtiö perustettiin vuonna 1948, ja se valmisti yli 120 000 ajoneuvoa Neuvostoliiton käyttöön. Neuvostoliiton romahtamisen jälkeisestä uudesta markkinatilanteesta yhtiö selvisi panostamalla tuotekehitykseen. Tuotteita on myyty ympäri maailman erilaisiin olosuhteisiin.


title: BelAZ

text: Helmikuussa 2009 ilmoitettiin, että Valko-Venäjän valtion omistama BelAZ kuuluu vuosien 2009-2010 aikana yksityistettävien yritysten joukkoon.


title: BelAZ

text: Vuonna 2012 yhtiöllä oli töissä keskimäärin 12 800 henkeä, ollen Žodzinan seudun tärkeimpiä työnantajia. BelAZ kuului nettotuloksella mitattuna (128,7 milj. EUR vuodelta 2012) Valko-Venäjän kymmenen eniten tuottavan osakeyhtiömuotoisten valtionyrityksen joukkoon. Samana vuonna yhtiö järjesti ensimmäisen osakeantinsa Valko-Venäjän historiassa.


title: BelAZ

text: BelAZ:in tuotevalikoimaan kuuluvat avolouhoksiin ja maanalaisiin kaivoksiin tarkoitetut dumpperit sekä muut kaivostoimintaan liittyvät ajoneuvot ja laitteet. Lisäksi yritys valmistaa tienrakennuslaitteita ja muihin tarkoituksiin suunniteltuja erityiskuljetusvälineitä.


title: BelAZ

text: Dumppereissa on yleensä Cumminsin dieselmoottorit ja joko hydromekaaninen tai dieselsähköinen voimansiirto. Niiden kapasiteetit ovat 30–450 tonnin väliltä. Muissa laitteissa käytetään myös TMZ- tai JaMZ-moottoreita. Tienrakennuslaitteita myydään myös nimellä MOAZ.


title: BelAZ

text: Taivalkoskella toimineessa Mustavaaran kaivoksessa oli kokeiltavana BelAZ-548. Moottorin todettiin olevan riittävän tehokas kokonaispainoltaan yli 70-tonnisen ajoneuvon liikuttamiseksi, mutta alamäkeen täydellä kuormalla kulkiessa jarrut olivat alimitoitetut. Kun kokeilu oli päättynyt, auto kuljetettiin Helsinkiin ajamalla. Matkaan kului neljä päivää.


title: Joe Carter

text: Joseph Christopher ”Joe” Carter (s. 7. maaliskuuta 1960) on yhdysvaltalainen baseballpelaaja. Hän syntyi Oklahoma Cityssä, Oklahomassa, ja pelasi Major League -tasolla vuosina 1983–1998.


title: Joe Carter

text: Carter oli viidesti tähdistöottelijana ja voitti Silver Slugger Awardin vuosina 1991 ja 1992. Hän kuului myös World Series -voittajiin vuosina 1992 ja 1993.


title: Chitra Banerjee Divakaruni

text: Chitra Banerjee Divakaruni (s. 1956) on intialaissyntyinen runoilija ja kirjailija. Hänen teoksiaan on käännetty yli kymmenelle kielelle. Hän asuu Yhdysvalloissa ja opettaa yliopistossa luovaa kirjoittamista.


title: Nikosian alue

text: Nikosian alue eli "Lefkosían alue" (, ) on yksi Kyproksen tasavallan kuudesta alueesta. Se käsittää Kyproksen saaren keskiosan. Alueen hallinnollinen keskus on Nikosia, kreikkalaisittain Lefkosía.


title: Nikosian alue

text: Nikosian alue on "de jure" kokonaisuudessaan osa Kyproksen tasavaltaa, mutta "de facto" vain osaksi sen hallussa, ja pienemmältä osaltaan Pohjois-Kyproksen turkkilaisen tasavallan hallussa ja Turkin miehittämä vuodesta 1974. Kyproksen tasavaltaan kuuluvan osan pinta-ala on noin neliökilometriä ja väkiluku (2011). Pohjois-Kyprokseen kuuluva Nikosian alueen pohjoisin osa, johon kuuluvat myös Pohjois-Kyproksen hallussa olevat Lárnakan alueen osat, muodostaa Pohjois-Kyproksen hallinnossa Lefkoşan alueen. Sen pinta-ala on noin neliökilometriä ja väkiluku (2011).


title: Nikosian alue

text: Alueen kunnista kaksi, Kythréa ja Mórfou, sijaitsee Pohjois-Kyproksen puolella.


title: Nikosian alue

text: Nikosian alueen kunnat ("dímos", merkitty lihavoituna) ja yhdyskunnat ("koinótita") "de jure" on luetteloitu alla. Asutukset, jotka ovat "de facto" Pohjois-Kyproksen puolella, ovat suluissa.


title: Gen Tomii

text: Gen Tomii (s. 30. toukokuuta 1973) on japanilainen entinen yhdistetyn hiihtäjä. Tomii aloitti uransa vuonna 1998.


title: Gen Tomii

text: Tomii kilpaili kaksissa olympialaisissa, joissa hänen paras sijoituksensa oli viides Naganon olympialaisten viestissä. Hänen paras henkilökohtainen sijoituksensa olympialaisissa oli 33. normaalimatkalla Salt Lake Cityssä 2002.


title: Gen Tomii

text: Maailmancupissa Tomiin paras sijoitus oli viides, jonka hän saavutti vuonna 1998 Lahden osakilpailussa. Hän kilpaili pääosin maailmancupin B-kiertueella, jossa hän sijoittui kolmanneksi viidessä osakilpailussa.


title: Erwin Bauer

text: Erwin Bauer (17. heinäkuuta 1912 Stuttgart – 3. kesäkuuta 1958 Köln) oli saksalainen Formula 1 -kuljettaja joka ajoi yksityistä Veritas -autoa ainoassa Grand Prix-kilpailussaan.


title: Erwin Bauer

text: Bauer tuli kuuluisaksi saavuttaessaan suorituskyvyttömällä Lotuksellaan neljännen sijan vuoden 1954 Nürburgringin tuhannen kilometrin ajossa, ja tuomalla Lotukselle yhden sen ensimmäisistä menestyksistä. Hänen ainoa Formula 1 -osakilpailunsa oli vuoden 1953 Saksan Grand Prix Nürburgringin radalla, jolla hän myös sai surmansa viisi vuotta myöhemmin ajaessaan 2-litraisella Ferrarilla. Hän ei huomannut ruutulippua vaan jatkoi kilvanajoa ja sai surmansa onnettomuudessa hidastuskierrokseksi tarkoitetulla kierroksella.


title: C. J. Hunter

text: Cottrell J. Hunter III (s. 14. joulukuuta 1968 Washington D.C., Yhdysvallat) on yhdysvaltalainen entinen kuulantyöntäjä ja nykyinen valmentaja. Atlantan olympialaisissa 1996 Hunter sijoittui seitsemänneksi. Hunter on voittanut kaksi mitalia MM-kisoissa, kultaa Sevillassa 1999 ja pronssia Ateenassa 1997.


title: C. J. Hunter

text: Menestyksestään huolimatta Hunter tunnetaan ehkä parhaiten doping-skandaalistaan BALCO-laboratorion kanssa. Hunter työnsi ennätyksensä Yhdysvaltojen olympiakarsinnassa vuoden 2000 olympialaisiin.


title: C. J. Hunter

text: Hunter on olut aikaisemmin naimisissa olympiajuoksija Marion Jonesin kanssa. Kimberly Kendrickin kanssa Hunterilla on kaksi lasta, Ahny ja Cory. Cory pelaa amerikkalaista jalkapalloa UNC Pembrokessa.


title: Uno Lamminen

text: Uno Lamminen (1910 Härjänoja, Somerniemi - 1985 Salo) oli suomalainen kauppaneuvos ja kilpa-autoilija. Hän toimi Rovaniemellä Pohjolan Auton toimitusjohtajana ja oli Winha-tuotemerkillä moottorikelkkavalmistuksen pioneereja yhdessä Antti Aarnio-Wihurin kanssa. Uno Lamminen oli sodan jälkeisen ajan merkittävä vaikuttaja Rovaniemellä, sekä kauppalan kehittäjänä että oman työnsä kautta, autoilun kehittäjänä.


title: Uno Lamminen

text: Sotilasarvoltaan Uno Lamminen oli ylivääpeli. Hän otti osaa molempiin käytyihin sotiin, talvisodassa hän palveli Sallan rintamalohkolla ja jatkosodassa Autokenttävarikko 7:n apulaispäällikkönä. Sotilasansioista hänelle myönnettiin Vm 2 ja VR:n II luokan ansiomitalli, talvisodan päämajan muistoristi ja jatkosodan muistomitali.


title: Uno Lamminen

text: Lamminen aloitti nuoruudessaan työuransa ensin Salossa Shellin myyjänä, sitten Salon Rautakaupan ja Salon Automyynnin kautta päätyi Rovaniemelle vuonna 1938. Sinne hänet houkutteli silloinen Fordin Suomen pääjohtaja sekä hänen hyvä ystävänsä.


title: Uno Lamminen

text: Lamminen kilpaili 1960-luvulla muun muassa Ounasvaaran ajoissa. Lamminen kävi myös muutaman kerran 1950-luvulla Monte Carlon rallissa menestyen siellä sen ajan suomalaisittain hyvin.


title: Uno Lamminen

text: Lamminen oli Pohjolan Auton toimitusjohtaja 1978 saakka ollen koko Lapin läänin Ford-edustaja. Lammisen yritys Polar Metal Plast Oy valmisti 1970-luvulla Winha-moottorikelkkoja aina vuonna 1978 tapahtuneeseen konkurssiin saakka. Liiketilansa rakentamisen Lamminen aloitti 1940-luvun alussa Vapaudentiellä Rovaniemellä ja oli samalla paikalla vuoden 1978 loppuun saakka.


title: Uno Lamminen

text: Lamminen oli Rovaniemen autoteknillisen yhdistyksen, RATYn puheenjohtaja 1946-47; Rovaniemen Kauppaoppilaitoksen hallituksen puheenjohtajana useampana vuonna; Lapin Lauluveikkojen perustajajäsenenä; huomattava partioliikkeen kannattaja Rovaniemellä; Rovaniemen Ratsastusseuran perustajajäsen; Rovaniemen Liikennelautakunnassa perustajajäsenenä; Suomen Autoklubin johtokunnan jäsen vuodesta 1961 lähtien ja klubin Rovaniemen osaston perustajajäsen toimien piirijohtajana ja puheenjohtajana.


title: Uno Lamminen

text: Uno Lamminen oli Ford-liikkeiden Yhdistyksen perustajajäsen kuuluen sen johtokuntaan alusta alkaen. Uno Lamminen kuului pitkään Oulun ja Lapin läänin Autokouluyhdistyksen johtokuntaan ja oli perustamassa Autoalan yhdistyksen Rovaniemen osastoa, jonka puheenjohtajana hän toimi 11 vuotta. Hän oli autourheilun kansainvälinen tuomari.


title: Uno Lamminen

text: Hän osallistui Pohjoi-Suomen Messut ry:n toimintaan aktiivisesti ja oli sen perustaja- ja johtokunnan jäsen vuodesta 1958 lähtien. Uno Lamminen oli Valistus- ja Urheilutalo Oy:n perustajajäsen ja oli sen johtokunnan jäsenenä ja puheenjohtajana; hän oli Rovaniemen Purjelentokerhon samoin kuin Rovaniemen Sydäntautiyhdistyksen perustajäsen.


title: Uno Lamminen

text: Uno Lamminen oli vuodesta 1962 lähtien Vakuutusyhtiö Tarmon hallituksen jäsen sekä vuodesta 1954 vakuutusyhtiön Rovaniemen konttorin valvojana kuin myös PYP:n Rovaniemen konttorin valvojana vuodesta 1960 lähtien.


title: Uno Lamminen

text: Pohjolan Auto Oy yksin järjesti kuljetuskaluston huollon Petsamon alueella välirauhan aikana ja oli sillä tällöin huoltopaikat Parkkinassa, Ivalossa ja Rovaniemellä. Samoin vastasi Pohjolan Auto Oy Neuvostoliitossa Tuuloman voimalaitoksella sen rakennusvaiheessa noin viiden vuoden ajan alueen polttoaine- ja varaosahuollosta.


title: Uno Lamminen

text: Uno Lamminen perusti vuonna 1941 Rovaniemen Sähkö Oy:n, vuonna 1946 Punahonka Oy -nimisen huonekalukaupan, vuonna 1950 Keminsuun Auto Oy:n, vuonna 1957 Polar Auto Oy:n, Auto-Lamminen Oy:n Tampereelle yhdessä veljensä kanssa.


title: Uno Lamminen

text: Uno Lammiselle myönnettiin useita eri alojen ansiomerkkejä.


title: Uno Lamminen

text: Tasavallan Presidentti Urho Kekkonen myönsi Uno Lammiselle kauppaneuvoksen arvon vuonna 1970 silloisen pääministeri Mauno Koiviston allekirjoituksella.


title: Don Beauman

text: Donald Beauman (26. heinäkuuta 1928 Farnborough, Hampshire – 9. heinäkuuta 1955 Rathnew, Irlanti) oli brittiläinen Formula 1 -kuljettaja joka osallistui yhteen Grand Prix -kilpailuun.


title: Don Beauman

text: Beauman teki nimeä itselleen urheiluautokilpailuissa, ja lähti Formula 1:siin vuonna 1954 Connaught A-Type -autolla, jota sponsoroi rikas Sir Jeremy Boles. Hän sijoittui 1954 Britannian Grand Prix:ssa Silverstonen radalla. Hän saavutti kohtalaista menestystä Formula 2:ssa, kuten useita kolmansia ja neljänsiä sijoja toisen sijan Madgwick Cup -kilpailussa Goodwoodin radalla. Vuonna 1955, viikonloppuna ennen Britannian Grand Prix:ta, hän menehtyi onnettomuudessa Leinster Trophy -kilpailussa.


title: Isiemme liput

text: Isiemme liput ("Flags of Our Fathers") on vuonna 2006 valmistunut yhdysvaltalainen sotaelokuva, jonka on ohjannut Clint Eastwood ja käsikirjoittaneet William Broyles Jr. sekä Paul Haggis. Elokuva perustuu James Bradleyn ja Ron Powersin kirjaan "Flags of Our Fathers", joka kertoo siitä, kuinka kuusi sotilasta kohotti lipun Iwo Jimalle Iwo Jiman taistelussa. Eastwood ohjasi samana vuonna myös sotaelokuvan "Kirjeitä Iwo Jimalta", joka kertoo taistelusta japanilaisten näkökulmasta.


title: Neulaviulu

text: Neulaviulu on baijerilaisen Johann Wilden keksimä kitkaidiofoninen soitin. Soittimen synnyinvuodeksi mainitaan 1740 tai 1744. Neulaviulussa on puoliympyrän muotoinen kaikupohja, jonka laidassa on pystysuoria neuloja. Neulat voivat olla metallisia, lasisia tai puisia. Neulaviulua soitetaan hartsatulla jousella, jolla neuloja hangataan voimakkaasti. Sävelkorkeus riippuu neulan pituudesta: lyhyemmästä neulasta syntyy korkeampi ääni.


title: Neulaviulu

text: Soittimesta on säilynyt varhaisia kappaleita ainakin Berliinissä, jossa on kaksi puolikuunmuotoista eri kokoista kaikupohjaa päällekkäin terassien tapaisesti. Ylemmässä on kaksi riviä rautaneuloja, joista ylempi muodostaa diatonisen asteikon ja alemmassa on puolisävelaskeleet. Soittimessa on kellon kaltainen sointi, mutta sen tekniset ja musiikilliset mahdolliset ovat varsin rajalliset. Varhainen neulaviulu löytyy myös Venetsiasta, "Musei Civici Veneziani"n kokoelmista.


title: Neulaviulu

text: Neulaviuluja käytettiin eritoten Saksassa ja Ruotsissa. Soittimen ainoa tunnettu virtuoosi oli böömiläinen muusikko nimeltä Senal, joka kiersi Saksassa soittamassa neulaviulua noin 1780–1790-luvuilla.


title: Tom Belsø

text: Tom Belsø (s. 27. elokuuta 1942 Kööpenhamina, Tanska) on tanskalainen entinen kilpa-autoilija. Hän aloitti vakioautokilpailuissa, mutta ryhtyi ajamaan Formula 2:ta vuonna 1972, parhaana saavutuksenaan neljäs sija Albi Grand Prix'ssä. Vuonna 1973 hän ajoi Lolaa Formula 5000 -sarjassa. Hän ajoi myös Formula 1:ssä Frank Williams Racing Carsin Iso Marlborolla Ruotsin Grand Prix'n aika-ajoissa, mutta ei voinut lähteä kilpailuun koska hänen sponsorirahansa eivät saapuneet. Vuonna 1974 hän yritti neljä kertaa päästä kilpailuun Williamsilla, mutta onnistui vain Etelä-Afrikassa ja Ruotsissa.


title: Edward Porter Alexander

text: Edward Porter Alexander (26. toukokuuta 1835 – 28. huhtikuuta 1910) oli insinööri, Yhdysvaltain armeijan sotilas, etelävaltioiden kenraali Yhdysvaltain sisällissodassa, ja myöhemmin rautatiejohtaja, farmari ja kirjailija. Hänet muistetaan parhaiten upseerina, joka johti tykistökeskitystä ennen Pickettin hyökkäystä Gettysburgin taistelun kolmantena päivänä, mutta hänet tunnetaan myös signaalin varhaisesta käyttämisestä ja tiedustelupallojen käyttämisessä taistelussa, ja on hyvin tunnettu sodan jälkeisistä muistelmistaan ja sodan analyysistä.


title: Edward Porter Alexander

text:
Alexander syntyi Washingtonissa Georgian osavaltiossa. Hän valmistui West Pointista 1857, kolmantena luokastaan ja sai nimityksen toiseksi luutnantiksi insinööreihin. Hän opetti vähän aikaa akatemiassa, ja palveli Utahin sodassa Albert Sidney Johnstonin alaisena.
Hän nai Bettie Masonin vuonna 1859.


title: Edward Porter Alexander

text: Sisällissodan alettua hän liittyi konfederaation armeijaan insinöörikapteenina. Hänestä tuli konfederaation Potomacin armeijan pääinsinööri ja signaaliupseeri 3. kesäkuuta 1861. Ensimmäisessä Bull Runin taistelussa hän teki historiaa välittämällä ensimmäisen viestin taistelussa merkkilipuilla pitkän matkan päähän. Hän näki "Signal Hilliltä" Manassasista Unionin joukkojen liikkeet, ja välitti tiedot prikaatille, jota johti eversti Nathan "Shanks" Evans, "Katsokaa vasemmalle, asemanne on kääntynyt", mikä merkitsi että vihollisen hyökkäys vasenta sivustaa vastaan oli odotettavissa. Saatuaan samanlaisen viestin kenraalit Beauregard ja Joseph E. Johnston lähettivät vahvistuksia, mikä käänsi tilanteen konfederaation vahvuudeksi. Alexander ylennettiin majuriksi 1. heinäkuuta ja everstiluutnantiksi 31. joulukuuta 1861.


title: Edward Porter Alexander

text: Hän osallistui toisen Bull Runin, Antietamin, Fredericksburgin, Chancellorsvillen, Gettysburgin, Chickamaugan ja Petersburgin taisteluihin. Hän yleni everstiksi 5. joulukuuta 1862. Gettysburgin taistelussa hän komensi 150-170 tykin kaksituntista keskitystä ennen katastrofaalista Pickettin hyökkäystä. 26. helmikuuta 1864 hänet ylennettiin prikaatinkenraaliksi. Petersburgin piirityksessä tarkka-ampuja haavoitti häntä olkapäähän. Appomattoxin käräjätalolla hän ehdotti Leelle sissisodan aloittamista, mutta Lee kieltäytyi ehdotuksesta ja valitsi mieluummin antautumisen. Alexander pahoitteli päätöstä muistelmissaan.


title: Edward Porter Alexander

text: Sodan jälkeen Alexander työskenteli matemaatikkona ja rautateillä. Hän kuoli Savannahissa Georgiassa ja hänet on haudattu Magnolian hautausmaahan Augustaan.


title: Hiljainen kaksintaistelu

text:
Hiljainen kaksintaistelu on Akira Kurosawan ohjaama elokuva vuodelta 1949. Siinä on mielenkiintoisia, kenties ajan henkeä kuvaavia yhteyksiä Mika Waltarin Suureen Illusioniin ja Michael Arlenin Vihreään hattuun. Antibioottien yleistymisen myötä ”parantumaton, tappava tauti” menetti hohtoaan, mutta AIDSin tulon myötä teos tuli ajankohtaisemmaksi.
"Hiljaisessa kaksintaistelussa" nuori lääkäri työskentelee isänsä klinikalla pahamaineisessa kaupunginosassa. Hän saa vahingossa potilaan verestä syfilistartunnan. Suojellakseen morsiantaan hän purkaa kihlauksensa ja päättää hoitaa itseään salaa.


title: Risto Saarinen

text: Risto Juhani Saarinen (s. 7. kesäkuuta 1959 Helsinki) on Helsingin yliopiston ekumeniikan professori vuodesta 2001 lähtien.


title: Risto Saarinen

text: Saarinen väitteli teologian tohtoriksi 1988 ja filosofian tohtoriksi 1994. Hän oli priimustohtori Helsingin yliopiston teologisen tiedekunnan promootiossa 1990, ja samana vuonna hänelle myönnettiin Suomalaisen Tiedeakatemian väitöskirjapalkinto.


title: Risto Saarinen

text: Ennen nimitystään ekumeniikan professoriksi Saarinen on hoitanut Helsingin yliopistossa sosiaalietiikan professuuria 1992–1993 ja 2001–2003. Vuosina 2002–2007 hän johti mielen historiaa koskevan Suomen Akatemian rahoittaman huippuyksikön keskiaikaan erikoistunutta tutkimusprojektia.


title: Risto Saarinen

text: Strasbourgissa Saarinen on toiminut Luterilaisen maailmanliiton ylläpitämän Ekumeenisen instituutin (Centre d’Etudes Œcuméniques) tutkijaprofessorina 1994–1999 ja vierailevana professorina 2003–2007. Viranhoitoon on kuulunut tutkimus- ja julkaisutoiminnan lisäksi asiantuntijajäsenyys lukuisissa ekumeenisissa neuvotteluissa sekä Luterilaisen maailmanliiton yleiskokouksissa ja työryhmissä.


title: Risto Saarinen

text: Professori Saarinen on ollut Suomalaisen Tiedeakatemian jäsen vuodesta 1999. Hänet kutsuttiin Academia Europæan jäseneksi vuonna 2015.


title: Timo Murama

text: Timo Kaapo Arthur Murama (alun perin Moberg, 15. lokakuuta 1913 Rovaniemi – 17. tammikuuta 1981 Rovaniemi) oli suomalainen mäkihyppääjä ja yhdistetyn hiihtäjä.


title: Timo Murama

text: Murama sijoittui vuonna 1936 Garmisch-Partenkirchenin olympialaisissa seitsemänneksi yhdistetyn kilpailussa ja 24:nneksi mäkihypyssä. Cortina d'Ampezzon MM-kisoissa 1941 hän sijoittui yhdistetyssä viidenneksi. Cortina d'Ampezzon kisojen MM-arvo peruttiin myöhemmin.


title: Timo Murama

text: Murama oli sittemmin urheiluvälinemyymälän omistaja Rovaniemellä.


title: Demonic

text: Demonic on thrash metal -yhtye Testamentin vuonna 1997 julkaistu seitsemäs studioalbumi. Albumilla on kuultavissa aikaisempaa enemmän vaikutteita death metal -musiikista.


title: Per von Bonsdorff

text: Per Adolf von Bonsdorff (13. elokuuta 1896 Helsinki – 7. joulukuuta 1946 Helsinki) oli suomalainen jääkärimajuri ja vapaaherra (vapaaherrallinen suku numero 49, von Bonsdorff). Hänen vanhempansa olivat professori, lääkintäkenraalimajuri ja vapaaherra Hjalmar Gabriel von Bonsdorff ja Julia Maria Sofia Hirn. Hänet vihittiin avioliittoon vuonna 1920 Margit Fredrique Saurénin kanssa.


title: Per von Bonsdorff

text: Hän kirjoitti ylioppilaaksi Helsingin ruotsalaisesta normaalilyseosta vuonna 1915 ja liittyi Nylands Nationiin. Hän jatkoi opintojaan Helsingin yliopiston filosofisen tiedekunnan fyysis-matemaattisella osastolla. Hän opiskeli Ranskan sotakorkeakoulussa vuosina 1922–1923.


title: Per von Bonsdorff

text: Von Bonsdorff liittyi jääkäriliikkeeseen, jolle Saksa antoi sotilaskoulutusta "partiolaiskurssilla" Lockstedtin leirin harjoitusalueella. Hänet sijoitettiin Preussin kuninkaallisen jääkäripataljoona 27:n 1. komppaniaan alkuvuonna 1916, josta myöhemmin siirrettiin pataljoonan ratsuosastoon. Hän otti osaa Saksan armeijassa taisteluihin ensimmäisessä maailmansodassa Venäjän armeijaa vastaan itärintamalla Saksan miehittämällä alueella Misajoella ja Lielupejoella.


title: Per von Bonsdorff

text: Von Bonsdorff saapui Suomeen jääkäreiden pääjoukon mukana Vaasaan luutnantiksi ylennettynä helmikuun lopulla 1918 osallistuakseen hallituksen alaisten Suomen tasavallan joukkojen (valkoiset) taisteluihin sisällissodassa. Hänet komennettiin adjutantiksi 1. jääkärirykmentin ja sittemmin 1. jääkäriprikaatiin ja Ausfeldin ryhmään, jossa ominaisuudessa oli Tampereen taistelussa sekä taisteluissa Viipurissa ja Karjalankannaksella.


title: Per von Bonsdorff

text: Sodan jälkeen von Bonsdorff toimi yleisesikunnan toimistoupseerina ja myöhemmin Vuoristoprikaatin adjutanttina. Hänet siirrettiin yleisesikuntaan syksyllä 1918 ja Uudenmaan rakuunarykmenttiin 1919. Von Bonsdorff komennettiin adjutantiksi 1. divisioonaan, mistä hänet siirrettiin marraskuussa 1919 Yleisesikuntaan toimistoupseeriksi toimien operatiivisen, tilastollisen ja keskusosaston varapäällikkönä. Hänet komennettiin 3. komppanian päälliköksi Kaartin jääkäripataljoonaan 1921. Armeijasta von Bonsdorff erosi 1922 ja hän matkusti jatkamaan opintojaan sotakorkeakouluun Ranskaan, mistä palasi Helsingin suojeluskunnan Valkoisen Rykmentin 1. pataljoonan päälliköksi 1923-1925. Hänet nimitettiin Helsingin suojeluskuntapiirin 1. alueen päälliköksi 1926 ja määrättiin samalla hoitamaan 1. sotilasohjaajan tehtäviä. Suojeluskunnasta hän erosi syksyllä 1926.


title: Per von Bonsdorff

text: Von Bonsdorff toimi armeija- ja suojeluskuntatyön ohella Tollander & Klärichin Tupakkatehtaan toimitusjohtajan apulaisena ajalla 1922-1926. Takuu- ja Luotto-oy:n toimitusjohtajana hän oli 1927-1930 ja Suomalaisen Oy Original Odhnerin toimitusjohtajana 1931-1932. Von Bonsdorff osti osuudet Hirfsalan ja Dåvitsin kartanoista Kirkkonummella 1928.


title: Per von Bonsdorff

text: Talvisodan aikana 1939-1940 von Bonsdorff kävi tiedustelukurssin ja toimi erikoistehtävissä kotijoukkojen esikunnassa.


title: Per von Bonsdorff

text: Talvisodan jälkeen von Bonsdorff ryhtyi maanviljelijäksi Porkkalassa ja oli siellä koko jatkosodan ajan. Hänet on haudattu Helsinkiin.


title: Johann Wilde

text: Johann Wilde (s. Baijeri) oli baijerilainen viulunsoittaja ja muusikko 1700-luvulla, joka keksi neulaviulun ja antoi osaltaan alkusysäyksen harmonin ja harmonikan varhaisten esimuotojen kehittämiselle.


title: Johann Wilde

text: Wilden tiedetään olleen baijerilaissyntyinen. Hän keksi neulaviulun, lähteistä riippuen joko 1740 tai 1744.


title: Johann Wilde

text: Johann Wilde vaikutti Pietarissa vuodet 1741–1764 ja hän toimi tuona aikana pääasiassa orkesteriviulistina. Hän tuli tunnetuksi hankittuaan haltuunsa kiinalaiset suu-urut, joita soittamalla hän sai suurta suosiota kaupungin seurapiireissä. Christian Kratzensteinin kerrotaan kuulleen Wilden suu-urkujen soittoa Pietarissa. Kratzenstein viehättyi kuulemaansa vapaalehdykkäsoittimeen niin, että hän alkoi kehitellä omaa versiota eteenpäin, josta lähtenyt kehitys lopulta johti palkeella ja urkukoskettimistolla varustettuun "Kirsnikin harmonica"an sekä Georg Voglerin kehittämään harmoninkaltaiseen soittimeen, "organochordium"iin.


title: Forest (yhtye)

text: Forest on venäläinen kansallissosialistista black metalia soittava yhtye. Sen perustivat vuonna 1994 Kaldrad ja Dagorath sivuprojektikseen, josta yhtye on myöhemmin itsenäistynyt omaksi kokonaisvaltaiseksi yhtyeeksi. Yhtye kuuluu yhdessä Branikaldin, Nitbergin, Raven Darkin ja Rundagorin kanssa BlazeBirth Hall-nimiseen ryhmittymään. Yhtyeen nimi tarkoittaa suomeksi metsää.


title: Forest (yhtye)

text:
Kaldrad ja Dagorath perustivat Forestin vuonna 1994 yhdessä. Yhtyeen idea syntyi perustajien yhteisestä matkasta vanhoissa metsissä sijainneissa pitkään unohduksissa olleille vanhoille uhrauspaikoille. Metsien ainutlaatuinen ilmapiiri sekä menneisyyden haamut inspiroivat molempia yhtyeen perustajia ja heti paluun jälkeen, syksyllä 1994 debyyttidemo sävellettiin ja nauhoitettiin. Puolet demon kappaleista ei ollut edes black metalia. Demo nauhoitettiin vain läheisimmille ystäville, eikä sitä ikinä levitetty kovin laajalle. Kuitenkin demon kappale "Winter Howl" on sisällytetty heidän myöhemmälle, vuonna 1996, julkaistulle demolleen kuten myös "Like a Shade upon This Land" joka tosin oli uudelleen nauhoitettu.
Niistä päivistä lähtien Forestin musiikkia voisi kuvailla Norjalaistyyliseksi black metaliksi, Darkthronemaisine melodioineen ja Isengardmaisine puhtaine vokaaleineen yhdistettynä ainutlaatuiseen tunnelmaan. Demonauhan ja ensimmäisen albuminsa "Forestin" jälkeen yhtye julkaisi toisen albuminsa "Like a Blaze above the Ashesin" vuonna 1997 , joka oli nauhoitettu samalla kokoonpanolla kuin aikaisemmatkin tuotokset. Kolmannella albumilla "Foredooming the Hope for Eternity" (1998) yhtyeeseen liittyi Ulv Gegner Irminsson Raven Darkista. Muutama kuukausi tämän jälkeen Dagorath pakotettiin pakenemaan kotikaupungistaan ja nykyään hänen olinpaikastaan ei ole tietoa, eikä tiedetä onko hän edes elossa.


title: Forest (yhtye)

text: Näiden tapahtumien jälkeen vuonna 1999 Wizard erotettiin ja yhtyeeseen liittyi Ransverdi, jonka jälkeen yhtye nauhoitti neljännen kokopitkänsä "As a Song in the Harvest of Griefin". Tämän jälkeen yhtye vaihtoi nimensä "Vargleideksi", vuoden 2000 aikana yhtye nauhoitti tällä nimellä 2 kokopitkää "When Only Dust, Ashes and the Fornicated Earth is Left Behind...:n" ja " To the Flame of the New Dayn". Vargleide ajautui entistä raaemmaksi ja aggressiivisemmaksi verrattuna Forestiin. Vuonna 2000 rumpali Ransverdi erotettiin yhtyeestä.


title: Forest (yhtye)

text: Vuonna 2005 Forest otti taas käyttöön alkuperäisen nimensä ja julkaisi "In the Flame of Gloryn", joka sisälsi muun muassa coverin Absurdin kappaleesta "Deep Dark Forest". Myöhemmin vuonna 2005 Ulv Gegner löydettiin kuolleena ja itse yhtye asettui tämän takia toistaiseksi tauolle.


title: Josef Schwammberger

text: Josef Franz Leo Schwammberger (14. helmikuuta 1912 Brixen, Etelä-Tiroli – 3. joulukuuta 2004 Hohenaspergin vankilasairaala Ludwigsburg) oli SS-upseeri natsi-Saksassa.


title: Josef Schwammberger

text: Toisen maailmansodan aikana Schwammberger oli komentajana useilla SS:n pakkotyöleireillä Krakovan alueella (elokuusta 1942 kevääseen 1944). 1948-1987 Schwammberger eli piileskelemässä Argentiinassa. Viimein 1987 hänet luovutettiin Saksaan; hänen kiinniottamisensa maksoi Baden-Württembergin valtiolle hieman alle 500 000 Saksan markkaa.


title: Josef Schwammberger

text: Oikeudenkäynnissään, mikä kesti lähes vuoden (1991-1992) Schwammberger kiisti syyllistyneensä rikoksiin mistä häntä syytettiin; hän yksinkertaisesti myönsi että "Ghetto A" vietiin Przemyślin leiriin. 18. toukokuuta 1992 hänet tuomittiin Stuttgartin alueen oikeudessa (Landgericht) elinkautiseen vankeuteen, minkä hän kärsi Mannheimissa. Hänet tuomittiin syylliseksi seitsemään murhaan ja 32 avunantoon murhaan.


title: Josef Schwammberger

text: Elokuussa 2002 Mannheimin alueoikeus hylkäsi armahduspyynnön hänen erikoisen raakojen rikostensa vuoksi, hänen todettiin syyllistyneen rasistisiin murhiin, jotka perustuivat vihaan juutalaisia kohtaan.


title: Josef Schwammberger

text: Hänen vaimonsa Käthe Schwammberger kuoli 2003 87-vuotiaana Argentiinassa. Josef Schwammberger itse kuoli 92-vuotiaana vankilassa 2004.


title: Josef Schwammberger

text: Hänet saattoi oikeuden eteen Simon Wiesenthal.


title: Emanuel Schäfer

text: Emanuel Schäfer (20. huhtikuuta 1900 – 4. joulukuuta 1974) oli Reinhard Heydrichin alainen SS-upseeri toisen maailmansodan aikana natsi-Saksassa. Hänen korkein arvonsa SS-Oberführer.


title: Emanuel Schäfer

text: Schäfer syntyi Hultschinissa (Hlučín) Sleesian provinssissa. Hän palveli ensimmäisessä maailmansodassa kenttätykistörykmentissä. Sodan jälkeen hän liittyi oikeistolaiseen Freikorpsin ryhmään Marinebrigade Ehrhardtiin ja 1925–1928 Stahlhelmiin. Hän kääntyi katolilaisesta protestantiksi 1928.


title: Emanuel Schäfer

text: Schäfer liittyi SA:han 1933 ja nimitettiin ryhmänjohtajaksi 20. huhtikuuta 1933. Hän oli Sicherheitsdienstin (SD) aktiivinen jäsen SS:n turvallisuuspalvelussa jo 1933 ja liittyi SS:ään syyskuussa 1936. Schäfer otti osaa keskusteluun Berliinissä 21. syyskuuta 1939 Heydrichin, Adolf Eichmannin ja valtakunnan turvallisuustoimiston johtajien kanssa.


title: Emanuel Schäfer

text: Toisen maailmansodan aikana hän oli turvallisuuspoliisin päällikkönä Serbiassa. Sodan jälkeen hänet tuomittiin Saksassa kuudeksi ja puoleksi vuodeksi vankeuteen 6 280 naisen ja lapsen murhaamisesta kaasulla.


title: Rate Your Music

text: Rate Your Music on vuonna 2000 perustettu verkkopalvelu, jonka käyttäjät voivat arvostella sivuston tietokannassa olevia musiikkialbumeja, singlejä, EP-levyjä, videoita ja bootleg-julkaisuja. Arvosteluista saatua tietoa käytetään erilaisten listojen muodostamiseen ja musiikkisuositusten antamiseen. Palvelun käyttäjät voivat itse lisätä puuttuvia julkaisuja tietokantaan.


title: Vuorela

text: Vuorela tai Wuorela voi viitata seuraaviin asioihin:Seuraavilla suomalaisilla henkilöillä on sukunimenä VuorelaMuita merkityksiä:


title: Vatikaanin museot

text: Vatikaanin museo on yksi maailman suurimmista ja arvokkaimmista taidekokoelmista. Museot sijaitsevat Pietarinkirkon pohjoispuolella, Vatikaanissa. Museo koostuu eri aikoihin rakennetuista paavien palatseista ja sisäpihoista. Museoissa vierailee päivittäin 5 000–20 000 kävijää.


title: Vatikaanin museot

text:
Paavi Julius II:n katsotaan muuttaneen palatsien luonteen museoksi. Hän perusti Vatikaaniin antiikin mallin mukaisen veistospuiston Belvederen palatsiin. Veistospuistoa koristivat muun muassa Belvederen Apollo, Laokoon-ryhmä sekä Praksiteleen Hermes. Paavin seuraajat houkuttelivat hoviin aikakauden kuuluisimpia taiteilijoita, kuten Michelangeloa, Leonardoa sekä Rafaelia koristamaan palatsien tiloja.
Museon yli 50 000 muinaisesinettä sisältävä kokoelma avattiin ensi kerran yleisölle 1700-luvulla. Museon kuuluisin osa on Sikstuksen kappeli, jossa on paljon nähtävää, kuten Michelangelon maalamat kattofreskot sekä Viimeinen tuomio.


title: Vatikaanin museot

text:
Paavi Gregorius XVI avasi museon vuonna 1839. Museo keskittyi käsittelemään Egyptin sekä Assyrian kulttuureja. Sieltä löytyy aitojen esineiden lisäksi roomalaisia kopioita, jotka löytyivät Hadrianuksen huvilasta, Tivolista. Nähtävänä on muumioita, hautojen tarvikkeistoa, työkaluja sekä kopio Kuolleiden kirjasta.
Museo on saanut nimensä paavien Klemens XIV:n sekä Pius VI:n mukaan. Valtaosa museon taideteoksista jouduttiin antamaan sotasaalina Napoleonille vuonna 1797 solmitussa rauhassa. Wienin kongressi palautti vuonna 1815 suurimman osan taideteoksista takaisin Vatikaaniin. Nykyään museossa on esillä antiikin aikaisten veistosten kokoelma.
Museon kahdeksankulmaisessa sisäpihassa sijaitsevat ehkä kuuluisimmat veistokset: Belvederen Apollo sekä Laokoon-ryhmä.


title: Vatikaanin museot

text:
Museo on saanut nimensä paavi Pius VII Chiaramontin mukaan. Museo avattiin vuonna 1806 ja se käsittää yli tuhat kreikkalaiseen ja roomalaiseen kuvanveistoon liittyvää taideteosta. Merkittävin teos on keisari Augustusta esittävä patsas, joka löydettiin hänen vaimonsa huvilan rauniosta.
Tämän kahdeksantoista eri huonetta sisältävä museon on perustanut paavi Gregorius XIV vuonna 1837. Museo sisältää vuonna 1828 aloitetuista kaivauksista löytyneitä etruskien esineitä ja taidetta. Museosta löytyy myös esineitä vuonna 1836 löytyneestä Cerveterin nekropolista. Jäämistö on erittäin hyvin säilynyt, sillä haudat olivat säilyneet ryöstämättöminä.


title: Vatikaanin museot

text: Museo perustettiin 16. toukokuuta vuonna 1844 Lateraanipalatsiiin paavi Gregory XIV:n käskystä. Maalliseen taiteeseen keskittyvä museo siirrettiin muiden museoiden yhteyteen vuonna 1963. Museossa voi ihailla Ateenan Parthenonista löytyneitä marmorikappaleita sekä Caracallan kylpylästä löytyneitä mosaiikkeja.


title: Vatikaanin museot

text:
Museo on nimetty paavi Aleksanteri VI Borgian mukaan. Borgia maalautti seinä- ja kattomaalaukset vuosien 1494–1495 välillä Pinturicchiolla ja hänen oppilaillaan. Vuonna 1973 paavi Paavali VI aloitti nykytaiteen keräämisen, jonka yli 800 teosta on sijoitettu Appartamento Borgiaan.
Rafaelin neljä huonetta sijaitsevat Borgia-suvun huoneiden yläpuolella. Huoneet olivat alun perin paavi Julius II:n yksityisasunto. Julius II oli Rafaelin ihailija ja valitsi hänet koristelmaan salit freskoilla. Rafael aloitti työt vuonna 1508 ja ne kestivät yhteensä 16 vuotta. Rafael kuoli ennen töiden valmistumista.


title: Vatikaanin museot

text: Salissa otettiin vastaan arvovieraita ja järjestettiin virallisia tilaisuuksia. Huoneen freskojen maalaus aloitettiin vuonna 1517, vain kolme vuotta ennen Rafaelin kuolemaa. Salin freskot ovat pääasiassa Rafaelin oppilaiden Giulio Romanon, Giovanni Francesco Pennin sekä Raffaellino del Collen käsialaa. Salin neljä pääfreskoa kertovat Konstantinus Suuren elämän vaiheista: Mulviuksen sillan taistelu, Ristin näkeminen, Konstantinuksen kaste sekä Konstantinuksen lahjoitus. Ajan henkeen kuului, että maalauksiin sisällytettiin työn tilanneen paavin kasvonpiirteet. Kasteessa ja lahjoituksessa esiintyvän paavi Pyhä Sylvester I:n kasvojen piirteet muistuttavat paavi Klemens VII:ttä.


title: Vatikaanin museot

text:
Tätä huonetta käytettiin paavin yksityisiin keskusteluihin. Huoneen maalausten tarkoitusperä haluttiin poliittiseksi sekä samalla dokumentoivaksi. Huoneen freskot ovat Rafaelin omaa käsialaa. Huone on saanut nimensä "Heliodoruksen karkotus temppelistä" -freskosta. Teos on varsin suora viittaus siihen, miten Julius II onnistui karkottamaan ranskalaiset Italiasta. Leo I ja Attilan kohtaamisesta kertovassa freskossa Rafael maalasi Leo I:n Julius II:n näköiseksi, mutta muutti myöhemmin kasvonpiirteet vastaamaan Juliuksen seuraajan paavi Leo X:n piirteitä.
Huoneen nimi viittaa neuvostoon, joka kokoontui tähän huoneeseen allekirjoittamaan virallisia asiakirjoja. Huoneen freskot on maalattu vuosina 1508–1511, ja ne kuuluvat Rafaelin kuuluisimpiin. Huoneen kolme pääfreskoa käsittelevät kolmea eri ihmismielen kategoriaa: totuus, hyvyys ja kauneus. Ateenan koulu -freskon teemana on filosofien Platonin ja Aristoteleen kiista totuuden etsinnästä. Freskossa on monien aikalaisten kuten Leonardo da Vincin, Michelangelon, Pietro Peruginon sekä Donato Bramanten muotokuvat. Rafael itse esiintyy freskossa nuorukaisen hahmossa. Väittely pyhästä sakramentista on Rafaelin ensimmäinen Juliukselle maalaama fresko. Fresko esittää nimensä mukaisesti teologista väittelyä ehtoollisen merkityksestä. Se kattaa sekä taivaan että maan. Rafael maalasi freskoon Julius II:n lisäksi myös Dante Alighierin ja opettajansa Donato Bramanten. Parnassos-freskossa Apollo ja hänen yhdeksän muusaansa ovat aikakautensa runoilijoiden ympäröimänä.


title: Vatikaanin museot

text: Huone oli ollut ruokasali, mutta maalausten jälkeen siitä tuli paavi Leo X:n aikana musiikkisali. Huone on saanut nimensä Rooman kaupunginosassa Borgossa vuonna 847 syttyneestä tulipalosta, jonka paavi Leo IV taltutti ristinmerkillä. Freskoon on lainattu tarustoa antiikista, maalauksen etualalla on kuvaelma Aineiin paosta Troijasta. Huoneen freskot on maalanneet Rafaelin oppilaat hänen laatimiensa suunnitelmien mukaan vuosina 1514–1517.


title: Vatikaanin museot

text: 120 metriä pitkän gallerian seiniä ryhdyttiin koristamaan paavi Gregorius XIII:n aikana vuosina 1572–1585. Paavi Urbanus VIII viimeisteli gallerian lisäämällä siihen teoksia vuosien 1623–1644 aikana. Gallerian seinillä on karttoja Italian eri osista. Venetsia, Genova, Civitavecchia sekä Ancona ovat saaneet suuret ja yksityiskohtaiset kartat seinille.


title: Vatikaanin museot

text: Seinävaategalleria perustuu Rafaellon oppilaiden luonnoksiin. Seinävaatteet on tehty 1500-luvun alkupuolella Brysselissä. Suurin osa seinävaatteista esittää kohtauksia Jeesuksen elämästä. Uudemmat seinävaatteet kuvaavat paavi Urbanus VIII:n elämää.


title: Vatikaanin museot

text:
Galleriassa on esillä Rooman ja antiikin Kreikan esineistöä sekä roomalaisia marmorikynttilänjalkoja.
Museoiden alueella on useita sisäpihoja. Tunnetuin lienee Pinjankävyn sisäpiha, Cortile della Pigna. Sisäpihalla on suihkulähteen yläpuolelle sijoitettu neljä metriä korkea pronssista valettu käpy. Dante oli nähnyt kävyn ja käytti sitä mittana kuvaillessaan helvetissä tapaamiensa jättiläisten kokoa, kirjassaan Jumalainen näytelmä. Kävyn ympärillä nousevat Michelangelon suunnittelemat kaksoisportaat.


title: Vatikaanin museot

text: Sikstuksen kappeli on yksi Vatikaanin kuuluisimmista rakennuksista. Kappelin rakennutti paavi Sixtus IV vuosina 1475–83. Kappelin kuuluisimmat freskot ovat Michelangelon "Aatamin luominen" ja "Viimeinen tuomio".


title: Vatikaanin museot

text: Paavi Innocentius III:n tornissa on paavi Nikolaus V:n mukaan nimetty yksityiskappeli. Fra Angelico oppilaineen koristi kappelin freskoilla vuosina 1448–1449.


title: Copa América 1997

text: 38. Copa América -turnauksen isäntämaana toimi Bolivia. Turnaus pelattiin 11.–29. kesäkuuta 1997. Sen järjesti Etelä-Amerikan jalkapalloliitto CONMEBOL.


title: Copa América 1997

text: Turnaukseen ei ollut karsintoja, sillä kaikki Etelä-Amerikan kymmenen maata osallistuivat. Lisäksi turnaukseen osallistui kaksi Etelä-Amerikan ulkopuolelta kutsuttua maata, joten mukana oli yhteensä 12 joukkuetta.


title: Copa América 1997

text: Joukkueet jaettiin kolmeen lohkoon siten, että kussakin lohkossa oli neljä joukkuetta. Lohkojaot teki CONMEBOL julkisessa tilaisuudessa 17. joulukuuta 1996.


title: Copa América 1997

text: Jokainen joukkue pelasi yhden ottelun muita saman lohkon joukkueita vastaan. Voitosta sai kolme pistettä, tasapelistä yhden pisteen ja tappiosta nolla pistettä.


title: Copa América 1997

text: Ensimmäiseksi ja toiseksi sijoittuneet joukkueet pääsivät välieriin, jonne kelpuutettiin myös paras ja toiseksi paras lohkossaan kolmanneksi sijoittunut.


title: Copa América 1997

text: Jos joukkueet olivat tasapisteissä lohkovaiheen päättyessä, ratkaistiin jatkoon menijä seuraavasti:


title: Copa América 1997

text: Copa América 1997


title: Copa América 1997

text: Osallistuvia maita: 12


title: Copa América 1997

text: Isäntämaa: Bolivia


title: Copa América 1997

text: Kesto: 11.6.–29.6.1997


title: Copa América 1997

text: Voittaja: Brasilia


title: Copa América 1997

text: Toinen sija: Bolivia


title: Copa América 1997

text: Kolmas sija: Meksiko


title: Copa América 1997

text: Paras maalintekijä: Luiz Hernandéz


title: Copa América 1997

text: Pelattuja otteluita: 26


title: Copa América 1997

text: Vuonna 1997 Costa Rica ja Meksiko olivat kutsutut joukkueet.


title: Copa América 1997

text:
11. kesäkuuta 1997
14. kesäkuuta 1997
17. kesäkuuta 1997
12. kesäkuuta 1997
15. kesäkuuta 1997
18. kesäkuuta 1997
13. kesäkuuta 1997
16. kesäkuuta 1997
19. kesäkuuta 1997


title: Copa América 1997

text: Paraguay (paras kolmassija) and Kolumbia (toiseksi paras kolmassija) pääsivät välieriin.


title: Copa América 1997

text:
21. kesäkuuta 1997
22. kesäkuuta 1997
25. kesäkuuta 1997
26. kesäkuuta 1997
26. kesäkuuta 1997
Kesäkuu 1997
 Brasilia 1997 Copa América voittaja.


title: Copa América 1997

text: 6 maalia


title: Copa América 1997

text: 5 maalia


title: Copa América 1997

text: 3 maalia


title: Copa América 1997

text: 2 maalia


title: Copa América 1997

text: 1 maali


title: Copa América 1997

text: Omia maaleja


title: Paulus Arajuuri

text: Paulus Arajuuri (s. 15. kesäkuuta 1988, Helsinki) on suomalainen jalkapalloilija, joka pelaa puolustajana Tanskan Superligan Brøndby IF:ssa ja Suomen A-maajoukkueessa. Arajuuren isoäiti on näyttelijä Aila Arajuuri.


title: Paulus Arajuuri

text: Arajuuri teki läpimurron liigatasolla IFK Mariehamnin riveissä kaudella 2008. Syyskuussa 2009 hän siirtyi ruotsalaiseen Kalmariin. Kolmen ja puolen Kalmarissa vietetyn kauden jälkeen Arajuuri siirtyi elokuussa 2013 puolalaiseen Lech Poznańiin, jossa hän voitti Puolan mestaruuden kaudella 2014–15. Tammikuussa 2017 Arajuuri siirtyi tanskalaisen Brøndbyn riveihin, jossa hän voitti Tanskan cupin kaudella 2017–18.


title: Paulus Arajuuri

text: A-maajoukkueessa Arajuuri debytoi 21-vuotiaana vuonna 2010 Etelä-Koreaa vastaan, ja hän vakiinnutti paikkansa maajoukkueen vakiomiehistössä vuoden 2015 aikana. Arajuuri on ollut maajoukkueen runkopelaaja EM-karsinnoissa 2014–15 sekä ja hän on toiminut myös joukkueen kapteenina.


title: Paulus Arajuuri

text: Paulus Arajuuren pelaajaura aikuisten tasolla alkoi kaudella 2005, kun hän nousi FC Espoon Kakkosessa pelanneen edustusjoukkueen kokoonpanoon. Arajuuri siirtyi kaudeksi 2006 Veikkausliigassa pelanneeseen FC Honkaan. Arajuuri debytoi Veikkausliigassa 18-vuotiaana, kun Mika Lehkosuo vaihtoi hänet kentälle 6. heinäkuuta 2006 ottelussa HJK–FC Honka. Ottelu jäi kuitenkin kauden ainoaksi liigaotteluksi. Kaudeksi 2007 Arajuuri siirtyi HJK:n riveihin, mutta hän pelasi koko kauden HJK:n Ykkösessä pelanneessa reservijoukkue Klubi 04:ssa.


title: Paulus Arajuuri

text: Paulus Arajuuri siirtyi tammikuussa 2008 kahden vuoden sopimuksella Veikkausliigassa pelanneeseen IFK Mariehamniin. Arajuuri debytoi IFK Mariehamnin riveissä 28. huhtikuuta 2008 kauden avausottelussa HJK:ta vastaan. Ensimmäisen liigamaalin Arajuuri teki 8. toukokuuta 2008 ottelussa IFK Mariehamn–FC KooTeePee. Arajuuri pelasi kaudella 2008 yhteensä 24 liigaottelua, joista 22 avauskokoonpanossa. Maaleja Arajuuri teki kaksi ja IFK Mariehamn oli Veikkausliigassa kahdestoista.


title: Paulus Arajuuri

text: Läpimurron liigatasolla tehtyään Arajuuri jatkoi IFK Mariehamnin vakiopelaajana myös kaudella 2009. Kausi oli joukkueelle edelliskautta parempi ja IFK Mariehamn oli Veikkausliigassa lopulta neljäs. Arajuuri pelasi yhteensä 21 liigaottelua, joista kaikki avauskokoonpanossa. Hän teki kauden aikana yhden maalin.


title: Paulus Arajuuri

text: Paulus Arajuuri siirtyi syyskuussa 2009 tehdyn sopimuksen mukaisesti tammikuussa 2010 neljän vuoden sopimuksella Ruotsin Allsvenskanissa pelanneen Kalmar FF:n riveihin. Hän debytoi Allsvenskanissa 13. maaliskuuta 2010 ottelussa Kalmar–IFK Göteborg. Arajuuri pelasi kauden aikana yhteensä 13 ottelua, joista 12 avauskokoonpanossa. Hän debytoi myös Eurooppa-liigan karsinnoissa. Kalmar oli kauden päätteeksi Allsvenskanissa yhdeksäs.


title: Paulus Arajuuri

text: Ensimmäiset maalinsa Allsvenskanissa Arajuuri teki 23. kesäkuuta 2011 ottelussa Kalmar–GAIS, kun hän teki joukkueen molemmat maalit 2–1-voitossa. Arajuuri pelasi kauden 2011 aikana yhteensä kymmenen ottelua, joista yhdeksän avauskokoonpanossa. Maaleja syntyi kaksi. Kalmar oli Allsvenskanissa kahdeksas, ja Ruotsin Cupissa joukkue eteni finaaliin, mutta hävisi sen Helsingborgille. Kalmar pääsi kuitenkin cupin kautta Eurooppa-liigan karsintoihin.


title: Paulus Arajuuri

text: Todellisen läpimurron Kalmarissa Arajuuri teki kaudella 2012, kun hän vakiinnutti paikkansa avauskokoonpanossa. Arajuuri pelasi yhteensä 21 ottelua, joista kaikki avauskokoonpanossa. Arajuuri pelasi myös Kalmarin kaikki kuusi Eurooppa-liigan karsintaottelua. Kalmar eteni 3. karsintakierrokselle, mutta joukkue tippui kuitenkin jatkosta hävittyään otteluparinsa Young Boysille. Kalmar oli Allsvenskanissa kymmenes.


title: Paulus Arajuuri

text: Arajuuri jatkoi avauskokoonpanon pelaajana kaudella 2013 ja hän debytoi myös Kalmarin kapteenina. Arajuuri pelasi alkukaudesta 12 ottelua avauskokoonpanossa, mutta hänen hyvä alkukausi katkesi lonkkaleikkaukseen, joka piti hänet sivussa kokoonpanosta kauden loppuun asti. Kalmarin hyvä kausi Allsvenskanissa päättyi neljänteen sijaan.


title: Paulus Arajuuri

text: Paulus Arajuuri siirtyi elokuussa 2013 tehdyn sopimuksen mukaisesti tammikuussa 2014 kolmen vuoden sopimuksella Puolan Ekstraklasassa pelanneen Lech Poznańin riveihin. Arajuuri debytoi Lech Poznańissa 5. huhtikuuta 2014 ottelussa Lech–Jagiellonia. Arajuuri pelasi loppukaudesta 2013–14 viisi ottelua, joista neljä avauskokoonpanossa. Lech jäi Ekstraklasassa toiseksi, kun Legia Varsova vei mestaruuden. Lech pääsi seuraavan kauden Eurooppa-liigan karsintoihin.


title: Paulus Arajuuri

text: Arajuuri nousi vakituisesti Lech Poznańin avauskokoonpanoon loppuvuoden 2014 aikana. Ensimmäisen maalinsa Ekstraklasassa hän teki 14. helmikuuta 2015 ottelussa Pogon–Lech. Arajuuri pelasi kauden 2014–15 aikana yhteensä 25 ottelua, joista 24 avauskokoonpanossa. Maaleja hän teki kolme. Lech voitti Ekstraklasan ja Puolan mestaruuden, ja joukkue pääsi seuraavan kauden Mestarien liigan karsintoihin. Arajuuri pelasi myös Puolan Cupin finaalissa, jonka Lech hävisi Legia Varsovalle.


title: Paulus Arajuuri

text: Lechin ja Arajuuren kausi 2015–16 alkoi europeleillä. Lech eteni Mestarien liigan ja Eurooppa-liigan karsintojen kautta Eurooppa-liigan lohkovaiheeseen. Arajuuri debytoi Eurooppa-liigassa 17. syyskuuta 2015 ottelussa Lech–Belenenses. Joukkue jäi kuitenkin lohkossaan Baselin ja Fiorentinan taakse kolmanneksi. Lohkon viimeiseksi Lech jätti Belenensessin, mutta sen euro-ottelut päättyivät lohkovaiheeseen. Arajuuri jatkoi joukkueen avainpelaajana ja pelasi yhteensä 28 liigaottelua, joista 27 avauskokoonpanossa. Lisäksi Arajuuri pelasi kolmessa europelissä. Lech oli Ekstraklasassa seitsemäs.


title: Paulus Arajuuri

text: Arajuuri pelasi syyskauden 2016–17 aikana 12 ottelua Lechin riveissä. Otteluissa syntyi kaksi maalia. Lech oli syyskauden päätteeksi Ekstraklasassa viides.


title: Paulus Arajuuri

text: Paulus Arajuuri siirtyi heinäkuussa 2016 tehdyn sopimuksen mukaisesti tammikuussa 2017 kolmen vuoden sopimuksella Teemu Pukin seurakaveriksi Tanskan Superligassa pelaavan Brøndby IF:n riveihin. Arajuuri debytoi Superligassa 12. maaliskuuta 2017 ottelussa Horsens–Brøndby. Arajuuri pelasi kevätkauden 2016–17 aikana kahdeksan ottelua, joista kuusi avauskokoonpanossa. Brøndby jäi Tanskan liigassa toiseksi, kun FC København vei mestaruuden. Brøndby pääsi seuraavan kauden Eurooppa-liigan karsintoihin, ja joukkue pelasi myös Tanskan cupin finaalissa, jonka se hävisi FC Københavnille.


title: Paulus Arajuuri

text: Arajuuren ja Brøndbyn kausi 2017–2018 alkoi Eurooppa-liigan karsintaotteluilla, joissa se kohtasi mm. Veikkausliigan VPS:n. Brøndby ei kuitenkaan päässyt lohkovaiheeseen. Arajuuri vakiinnutti paikkansa Brøndbyn avauskokoonpanossa ja pelasi yhteensä 28 Tanskan liigan ottelua sekä kaksi Eurooppa-liigan karsintojen ottelua. Ensimmäisen maalinsa Tanskan liigassa Arajuuri teki 3. joulukuuta 2017 ottelussa SønderjyskE–Brøndby. Joukkue johti Tanskan liigaa kauden aikana, mutta jäi kuitenkin edelliskauden tapaan toiseksi, kun Midtjylland voitti mestaruuden. Brondby pääsi taas Eurooppa-liigan karsintoihin, ja joukkue voitti Tanskan cupin kaatamalla finaalissa Silkeborgin.


title: Paulus Arajuuri

text: Paulus Arajuuri debytoi ikäluokkansa (1988) maajoukkueessa 18-vuotiaana 5. helmikuuta 2007 Tel Avivissa pelatussa maaottelussa Israel–Suomi. Arajuuri pelasi oman ikäluokkansa maajoukkueessa viisi maaottelua.


title: Paulus Arajuuri

text: Alle 21-vuotiaiden maajoukkueessa Arajuuri debytoi 19-vuotiaana 3. kesäkuuta 2008 Jyväskylässä pelatussa maaottelussa Suomi–Puola. Arajuuri kuului Suomen vakiomiehistöön vuoden 2011 alle 21-vuotiaiden EM-kisojen karsintaotteluissa. Arajuuri pelasi yhteensä 12 nuorten maaottelua.


title: Paulus Arajuuri

text: A-maajoukkueessa Arajuuri debytoi 21-vuotiaana, kun Stuart Baxter vaihtoi hänet kentälle 18. tammikuuta 2010 Espanjan Málagassa pelatussa maaottelussa Etelä-Korea–Suomi. Debyytistä huolimatta Arajuuri pelasi vuoden 2010 alle 21-vuotiaiden maajoukkueessa. Ensimmäisen arvokisojen karsintaottelun Arajuuri pelasi 11. kesäkuuta 2013, kun Mixu Paatelainen vaihtoi hänet kentälle Gomelissa pelatussa karsintaottelussa Valko-Venäjä–Suomi. Arajuuri vakiinnutti paikkansa A-maajoukkueessa vuoden 2015 aikana. Ensimmäisen A-maaottelumaalinsa Arajuuri teki 11. lokakuuta 2015 Olympiastadionilla pelatussa karsintaottelussa Suomi–Pohjois-Irlanti, kun hän viimeisteli Suomen tasoituksen 1–1-tasapeliin päättyneessä ottelussa. Arajuuri debytoi Suomen kapteenina 12. marraskuuta 2016 Odessassa pelatussa karsintaottelussa Ukraina–Suomi, kun kapteeni Niklas Moisander ja varakapteeni Tim Sparv olivat sivussa kokoonpanosta. Arajuuri on kuulunut Suomen vakiomiehistöön EM-karsinnoissa 2014–15 sekä , ja hän toiminut myös joukkueen kapteenina.


title: Paulus Arajuuri

text: Lech PoznańBrøndby IF"Tilanne 9. marraskuuta 2018."


title: Paulus Arajuuri

text: "Tilanne 9. lokakuuta 2017"


title: Menno Simons

text: Menno Simons (1496 Witmarsum, Friisinmaa – 31. tammikuuta 1561 Wüstenfelde, Holstein) antoi nimensä mennoniitta-liikkeelle ja oli yksi sen, ellei perustajista, niin merkittävimmistä kehittäjistä.


title: Menno Simons

text: Simons oli alkuaan ammatiltaan katolinen pappi. Hän joutui ilmeisesti noin 40-vuotiaana tekemisiin anabaptisti-liikkeen kanssa. Alkuun hän saarnasi liikettä vastaan, sillä hän tutustui aluksi ainoastaan liikkeen radikaaleihin, joista eräät olivat valmiita turvautumaan myös väkivaltaan. Hän oli kuitenkin jo valmiiksi epäilevällä kannalla katolisen kirkon opettamista ehtoollisen ja kasteen sakramenteista, minkä lisäksi liikkeen jäsenten elämäntapa ja opetus teki häneen vaikutuksen. Kasteeseen liittyen hän myös sai saksalaiselta saarnaajalta kirjan, jossa osoitettiin uskovien kasteen olevan ainoa Uudessa testamentissa esiintyvä. Lisäksi vaatturi Sicke Freerksin tultua tuomituksi hänen uudelleen-kastatettuaan itsensä, Simons alkoi pohtia tarkemmin kasteen merkitystä. Niinpä hän lopulta otti uuden kasteen Obbe Philipsiltä joko vuonna 1535 tai 1536.


title: Menno Simons

text: Kun Simonsin oma veli Pieter liittyi kastajaliikkeen väkivaltaiseen haaraan ja menetti henkensä lähellä syntymäkaupunkiaan Witmarsumia, järkyttyi Simons syvästi ja ryhtyi työhön ohjatakseen liikkeen oikeille raiteille. Hän esimerkiksi julkaisi kirjoituksia väkivaltaliikettä vastaan, yhden jopa erikseen liikkeen johtajaa, Jan Leideniläistä, vastaan. Simons itse oli rauhan kannattaja (”Rautaiset keihäät ja miekat jätämme niille, jotka pitävät ihmisverta ja sian verta samanarvoisina”). Kääntymyksensä vuoksi hän joutui jättämään papinvirkansa ja ryhtyi matkasaarnaajan vaaralliseen työhön, monet muut kastajaliikkeen saarnaajat kun nimittäin kokivat marttyyrikuoleman. Aluksi hän piileskeli, meni naimisiin, tutki Raamattua ja kirjoitti teoksiaan, ja tammikuussa 1537 Obbe Philips nimitti hänet vanhimmaksi eli piispaksi Groningenissa. Hänen saarnamatkoistaan ei tiedetä paljoa, sillä vainojen vuoksi hän joutui matkaamaan salassa, keisarikin oli luvannut hänen vangitsemisestaan palkkion. Hän onnistui kuitenkin välttämään kaikki takaa-ajajat niinä 25 vuotena, joina hän kiersi. Vuonna 1542 hän kävi opastamassa Amsterdamin seurakuntaa parempaan suuntaan, sillä seurakunnassa oli Jan Matthysin ja Jan Leideniläisen väkivaltaliikkeen kannattajia. Hän oleskeli Kölnissä vuosina 1544-1546, missä kastajaliike oli taannoin kukistettu väkivalloin, mutta jossa seurakunta oli elpymässä. Vainot alkoivat siellä uudelleen 1550-luvulla, ja seurakunnan johto teloitettiin vuonna 1558. Kuitenkin Menno Simons tuli kaupunkiin kyseisenä vuonna saadakseen aikaan sopimuksen Etelä-Saksan kastajaliikkeen kanssa, mutta hän epäonnistui tässä. Simons oli myös henkilökohtaisesti yhteydessä englantilaisiin kastajaliikkeen jäseniin, jotka olivat paenneet kuningatar Maria Verisen järjestämiä vainoja. Simons kuoli luonnollisen kuoleman Holsteinissa vuonna 1561. Hänen viimeisiä vuosiaan kuitenkin synkensivät liikkeen sisäiset vastakohdat


title: Menno Simons

text: Simons kannatti tiukkaa seurakuntakuria ja vastusti valan vannomista sekä kalvinistien ennaltamääräämisoppia. Hän ei myöskään hyväksynyt sellaisia hengellisiä termejä, joita ei löytynyt Raamatusta. Hän vastusti omaisuuden yhteyttä, mutta painotti kristittyjen keskinäistä auttamista. Huolimatta pasifismistaan hän suhtautui monia muita kastajia myönteisemmin kristilliseen esivaltaan. Hän työskenteli rohkeasti uskon- ja uskonnonvapauden puolesta. Vaikka osa hänen ajatuksistaan onkin mennoniittojen liikkeessä kyseenalaistettu, oli hänen panoksensa liikkeelle ja sen kehitykselle kuitenkin tärkeä ja parantava.


title: Christian Kratzenstein

text: Christian Gottlieb Kratzenstein oli preussilais-tanskalainen professori, lääkäri ja luonnontieteilijä.


title: Christian Kratzenstein

text: Christian Gottlieb syntyi Wernigerodenin yläkouluopettaja Thomas Andreas Kratzensteinin ja Maria Elisabeth (os.) Mannesenin perheeseen. Hän osoitti kiinnostusta luonnontieteisiin jo nuorella iällä. Hän opiskeli luonnontieteitä Hallen yliopistossa 1742–1746.


title: Christian Kratzenstein

text: Kratzenstein suoritti opiskelujensa lopuksi Hallessa sekä lääketieteen että filosofian tohtoritutkinnot väitöskirjallaan "Theoria electricitatis more geometrico explicata", ja hänestä tuli samalla fysiikan professori Hallessa vain 23-vuotiaana. Vuodet 1748–1753 Hän toimi Pietarin tiedeakatemian matematiikan ja mekaniikan professorina, ja vuonna 1753 hänet nimitettiin Kööpenhaminan yliopiston kokeellisen fysiikan professuuriin, missä hän toimi vuoteen 1786. Hän oli sekä Tanskan tiedeakatemian että "Academia Leopoldina"n, nykyisen Saksan tiedeakatemian edeltäjän, jäsen.


title: Christian Kratzenstein

text: Kratzenstein tunnetaan myös eräänä varhaisista vapaalehdykkäsoitinten ja synteettisen puheäänen tuottamisen kehittäjistä. Hän kehitteli laitetta, joka tuotti viisi puhetta muistuttavaa vokaaliääntä vapaalehdykkäkielillä. Hän raportoi kokeensa tulokset 1770, ja hänelle myönnettiin kokeestaan Pietarin tiedeakatemian palkinto 1782.


title: Bonsdorff (suku)

text: Bonsdorff-suku on Suomen tunnetuimpia sivistyssukuja. Suvun jäsenistä löytyy luonnontieteiden harjoittajia ja erityisen nimekkäitä lääkäreitä. Suvun jäsenet ovat lähes katkeamattomana nauhana vaikuttaneet 250 vuoden ajan yliopiston professoreina ja muina opettajina. Suvun ensimmäinen tunnettu jäsen saapui Saksasta Turkuun 1630-luvulla. Suvun yksi haara aateloitiin Suomen suuriruhtinaskunnassa ja introdusoitiin Suomen Ritarihuoneeseen aatelisena sukuna numero 181, nimellä 'von Bonsdorff'. Eräs aatelissuvun haara on korotettu vapaaherralliseen säätyyn, ja introdusoitu vapaaherrallisena sukuna numero 49.


title: Bonsdorff (suku)

text: Von Bonsdorff -suku on hallinnut Kakskerran saarella sijaitsevaa Brinkhallin kartanoa.


title: Katja Kilpi

text: Katja Piritta Kilpi (s. 26. huhtikuuta 1974 Virrat) on suomalainen korkeushyppääjä. Kilpi voitti korkeushypyn Suomen mestaruuden ulkoradoilla kolme kertaa. Hänen ennätystuloksensa on vuonna 1990 hypätty 190 cm, jolla hän on jaetulla viidennellä sijalla Suomen kaikkien aikojen tilastossa. Seuratasolla hän edusti Virtain Urheilijoita. Hän saavutti maailmanmestaruushopeaa alle 20-vuotiaiden MM-kilpailuissa 1990 Plovdivissa, Bulgariassa tuloksella 188.


title: Katja Kilpi

text: Myös Katja Kilven veli Jouko Kilpi on entinen korkeushyppääjä.


title: Gabriel von Bonsdorff

text: Gabriel Bonsdorff, vuodesta 1819 von Bonsdorff (6. lokakuuta 1762 Porvoo – 22. marraskuuta 1831 Turku) oli Suomen ensimmäinen arkkiatri, Turun akatemian professori ja "Collegium medicumin" (myöhempi Lääkintöhallitus) esimies. Turun akatemian rehtorina hän toimi vuosina 1791–1792.


title: Gabriel von Bonsdorff

text: Porvoossa syntynyt ja ylioppilaaksi kirjoittanut Bonsdorff aloitti opinnot Turun akatemiassa vuonna 1779. Hän jatkoi opintojaan Uppsalan yliopistossa, jossa väitteli tohtoriksi vuonna 1785. Vuodesta 1786 lähtien hän toimi akatemian luonnonhistorian ja eläinlääketieteen professorina ja myöhemmin lisäksi fysiologian ja anatomian professorina. Vuonna 1815 Bonsdorffista tuli "Collegium medicumin" esimies. Hän toimi virassa vuoteen 1825 saakka. Bonsdorff nimettiin Suomen ensimmäiseksi arkkiatriksi vuonna 1817. Vuonna 1819 hänet aateloitiin ja introdusoitiin Suomen Ritarihuoneeseen aatelisena sukuna numero 181.


title: Gabriel von Bonsdorff

text: Bonsdorff tunnettiin myös hyönteisiin erikoistuneena luonnontutkijana. Hänellä oli mittava luonnontieteellinen kokoelma, joka tuhoutui Turun palossa 1827. Vuonna 1797 Bonsdorff oli mukana perustamassa Suomen Talousseuraa, 1790 Turun Soitannollista Seuraa ja 1821 Rauman kylpylää. Vuonna 1822 hän teki keisarille esityksen eläinlääkärien virkojen saamiseksi lääneihin sekä eläinlääketieteen opetuslaitoksen perustamiseksi.


title: Gabriel von Bonsdorff

text: Varsinaisen päätyönsä ohella Bonsdorff toimi myös arkkitehtina. Hän opiskeli alaa Tukholmassa vuonna 1796 ja oli mukana useissa Turun akatemian rakennushankeissa joko asiantuntijana tai suunnittelijana. Bonsdorff suunnitteli isännöimänsä Brinkhallin kartanon päärakennuksen ja muun muassa Huittisissa olevan Takkulan kartanon päärakennuksen sekä toimi valvojana Jokioisten kartanon rakennustöissä. Yhteensä hänen suunnittelemiaan rakennuksia tunnetaan yli 30.


title: Gabriel von Bonsdorff

text: Gabriel von Bonsdorff kuoli koleraan 69-vuotiaana vuonna 1831.


title: Santhi Soundarajan

text: Santhi Soundarajan, nimet myös muodoissa Shanti ja Soundararajan (s. 17. huhtikuuta 1981), on intialainen keskimatkojen juoksija.


title: Santhi Soundarajan

text: Soundarajan pitää hallussaan maansa ennätystä naisten 3 000 metrin estejuoksussa ajalla 10.44,65. Vuonna 2005 hän saavutti 800 metrin juoksussa hopeaa Aasian-mestaruuskilpailuissa Incheonissa.


title: Santhi Soundarajan

text: Joulukuussa 2006 Santhi sijoittui toiseksi Dohassa järjestetyissä Aasian kisoissa 800 metrin juoksussa, mutta ei läpäissyt sukupuolitestiä, minkä johdosta hänen suorituksensa hylättiin. Hän ei itse halunnut kommentoida asiaa tiedotusvälineille. Sukupuolitestiä ei tehdä kaikille urheilijoille, vaan mikäli toimitsijat niin haluavat tai kilpailijat tekevät protestin. Tapauksen jälkeen Santhi sai potkut työpaikastaan Intian valtiollisesta rautatieyhtiöstä, joka työllistää tietyn kiintiömäärän intialaisia huippu-urheilijoita.


title: Santhi Soundarajan

text: Syyskuussa 2007 Santhi Soundarajan yritti itsemurhaa eläimille tarkoitetuilla lääkkeillä. Nykyisin Soundarajan toimii yleisurheiluvalmentajana.


title: Rottaihmiset

text: Rottaihmiset ovat Gujratissa Pakistanin Punjabissa eläviä mikrokefaliaa eli pienipäisyyttä sairastavia ihmisiä, jotka elävät pääosin kerjäläisinä paikallisen Shah Dolan temppelin valvonnassa. Shah Dola oli paikallinen suufilainen pyhimys.


title: Rottaihmiset

text:
Temppeliin liittyy hedelmällisyyskultti. Legendan mukaan nainen, joka ei voinut saada lapsia rukoili siellä ja tuli raskaaksi. Hintana on se, että pariskunnan esikoinen on pienipäinen rottalapsi, joka on luovutettava temppelille.
Temppeli ei enää hyväksy esikoislasten jättämistä sille. On kuitenkin kuvauksia siitä että temppelin edustajat kiertävät ovelta ovelle ja ottavat mukaansa vammaiset lapset, jotka viedään temppelille. Temppeli ruokkii ja vaatettaa lapset ja käyttää heitä kerjäämiseen.


title: Rottaihmiset

text:
Rottaihmisille tyypillisiä piirteitä ovat isot korvat, kuonomainen naama ja matala, loiva otsa. He ovat älyllisesti vajavaisia, eivätkä pysty edes puhumaan.
Osa paikallisista uskoo rottaihmisten olevan pyhiä ja lähempänä jumalaa. Pakistanin yläluokka ja sivistyneistö taas uskoo rottaihmisten olevan lapsia, joiden pään kasvun papit tai perhe on keinotekoisesti estänyt ja jotka on kasvatettu kerjäläisorjiksi. Asiantuntijat pitävät vammaisuuden aiheuttamista keinotekoisesti siirtomaa-aikaisena myyttinä.


title: Rottaihmiset

text: Mutantteja tutkineen biologian tohtorin Armand Leroin mukaan pienipäisyys ei kuitenkaan ole keinotekoisesti aikaansaatua, koska kukaan, jonka kanssa hän on keskustellut, ei ole sellaista nähnyt, ja sen biologinen todennäköisyys on hänen mielestään vähäinen, sillä tällaisen toiminnan tuloksena ihminen kuolisi. Pienipäisyys on yleistä pakistanilaisväestön keskuudessa myös Britanniassa. Syynä yleisyyteen pidetään pakistanilaisten sisäsiittoisuutta: noin 60 prosenttia pakistanilaisten avioliitoista solmitaan serkusten kesken, ja pienipäisyys on peittyvästi periytyvä eli resessiivinen ominaisuus, jonka aiheuttava geeni lapsen on saatava molemmilta vanhemmiltaan, jotta ominaisuus tulisi esiin.


title: Monika Kinnunen

text: Monika Ann-Kristin Kinnunen (o.s. Rönnholm, s. 18. tammikuuta 1970 Sulva) on suomalainen keskimatkojen juoksija. Kinnunen voitti 1 500 metrin juoksussa ja 800 metrin juoksussa ulkoradoilla yhteensä kuusi Suomen mestaruutta. Hänellä on nimissään 1 500 metrin 22-vuotiaiden sisäratojen Suomen ennätys 4.14,37. Seuratasolla hän edusti mustasaarelaista IF Femmania ja Lahden Ahkeraa.


title: Monika Kinnunen

text: Hän meni naimisiin kolmiloikkaaja Janne Kinnusen kanssa 5. lokakuuta 1996.


title: Kinnunen

text: Kinnunen on vanha itäsuomalaista alkuperää oleva sukunimi.


title: Kinnunen

text: Nimen kanta-aluetta on Pohjois-Savo ja Etelä-Savon pohjoisosat, mutta vanhastaan myös Pohjois-Karjala ja Kainuu, missä nimien Heikkinen ja Kinnunen yleisyyden johdosta on käytetty sanontaa "Heikkisiä enin helvetissäkin, toinen kimppu Kinnusia." Nimen taustalla on ruotsalainen nahkuria tai turkkuria tarkoittanut Skinnare-sana. Tämä voi viitata karjalaisten muinaiseen elinkeinoon turkiskauppiaina.


title: Kinnunen

text: Tunnettuja Kinnusia:Muita merkityksiä:


title: Antti Potila

text: Antti Potila (1. marraskuuta 1938 Kokemäki – 25. helmikuuta 2015 Helsinki) oli suomalainen diplomi-insinööri ja kauppatieteiden maisteri. Hän oli Finnairin pääjohtajana 1987–1998. Sitä ennen hän oli Rauma-Repolan toimitusjohtaja 1984–1987.


title: Antti Potila

text: Eläkkeelle jäätyään hän edusti Swissairia puolalaisen lentoyhtiö Lotin hallintoneuvostossa vuoteen 2001 asti.


title: Jacques Halland

text:
Jacques Halland (oikealta nimeltään Hieronymus Manfred Fraenkel) on säveltäjä ja sanoittaja,
jonka Suomessa tunnetuin levytetty kappale lienee Ann-Christinen laulama Lalaika.


title: Sx

text: Sx tarkoittaa seuraavia:Aihepiiriin liittyvät myös seuraavat:


title: Thomas Cech

text: Thomas Robert Cech (s. 8. joulukuuta 1947, Chicago) on yhdysvaltalainen biokemisti. Hän sai Nobelin kemianpalkinnon vuonna 1989 RNA:n katalyyttisten ominaisuuksien löytämisestä. Cech jakoi palkinnon Sidney Altmanin kanssa.


title: Thomas Cech

text: Cech sai filosofian tohtorin arvon Kalifornian yliopistosta Berkeleystä vuonna 1975. Samana vuonna hän siirtyi MIT:een väitöskirjan jälkeisiä eli post doc-opintoja varten. Vuonna 1978 hän siirtyi Colorodon yliopistoon, jossa hän opetti kemiaa ja biokemiaa. Cech toimii edelleen Coloradon yliopistossa biokemian ja kemian professorina. Vuonna 2000 hän seurasi Purnell Choppinia Howard Hughesin lääkeetieteellisen instituutin presidenttinä.


title: Thomas Cech

text: Cechin päätutkimusalue on transkriptio soluissa. Hän tutki kuinka solujen geneettinen koodi siirretään RNA:han. Cech tutki yksisoluisen "Tetrahymena thermophila" -eläimen jakaantumista ja hän huomasi, että prosessoimaton RNA-molekyyli kykeni jakaantumaan itsestään. Tohtori Cech oli ensimmäinen, joka todisti, että RNA-molekyylit eivät ole pelkästään passiivisia geneettisen informaation kuljettajia, vaan niillä on myös katalyyttisia ominaisuuksia ja ne voivat osallistua soluissa tapahtuviin reaktioihin. Muun muassa RNA katalysoi RNA:n muodostumista ja proteiinisynteesiä ribosomeissa. RNA:ta sisältäviä entsyymejä kutsutaan ribotsyymeiksi.


title: Thomas Cech

text: Lisäksi Cech on tutkinut telomeerejä. Tutkimusryhmineen hän on tutkinut erityisesti telomeraasin rakennetta ja sen toimintaa. Telomeraasin aktiivinen kohta sisältää käänteistranskriptaasia, entsyymiä,jota aiemmin luultiin olevan vain viruksissa. Telomeraasi on biokemiallisesti tärkeä entsyymi, koska se aktivoituu suurimmissa osissa ihmisen syövistä.


title: Lawrence Johnson

text: Lawrence Johnson (s. 7. toukokuuta 1974 Norfolk, Virginia) on yhdysvaltalainen seiväshyppääjä. Hän saavutti olympiahopeaa vuoden 2000 kesäolympialaisissa Sydneyssä. Lisäksi hän saavutti kaksi mitalia yleisurheilun sisäratojen maailmanmestaruuskilpailuissa: hopeaa vuonna 1997 ja kultaa vuonna 2001. Hänen ennätyksensä ulkoradoilla on 598 cm ja sisäradoilla 596 cm.


title: Satu Huber

text: Satu Huber (o.s. Laitinen, s. 7. marraskuuta 1958 Helsinki) on suomalainen finanssijohtaja, josta tuli 1.6.2015 uuden Keskinäinen Työeläkevakuutusyhtiö Elon toimitusjohtaja. Aiemmin Huber työskenteli Elon edeltäjäyhtiön Eläke-Tapiolan/LähiTapiola Eläkeyhtiön toimitusjohtajana elokuusta 2008 lähtien ja Elon varatoimitusjohtajana 1.1.2014 lähtien.


title: Satu Huber

text: Huber valmistui Helsingin ruotsinkielisestä kauppakorkeakoulusta vuodenvaihteessa 1981–1982 ja meni Citibankin palvelukseen. Nordean (Yhdyspankin, Meritan) palveluksessa hän oli sen jälkeen yksitoista vuotta ja Valtiokonttorissa rahoitusyksiköstä vastaavana johtajana 1997–2006 yhdeksän vuotta. Valtiokonttorissa Huberin johtama Rahoitustoimiala vastasi Suomen valtion velanotosta ja kassanhallinnasta, valtion muiden organisaatioiden myöntämien lainojen, korkotukien ja valtiontakauksien hallinnoinnista sekä hallinnoi perillisittä kuolleiden henkilöiden kuolinpesiä.


title: Satu Huber

text: Vuosina 2007–2008 Huber työskenteli Finanssialan Keskusliiton ensimmäisenä toimitusjohtajana, jonka tehtävänä oli fuusioida Suomen Pankkiyhdistys, Suomen Vakuutusyhtiöiden keskusliitto ja Finanssityönantajat ry, jotka yhdistyivät Finanssialan Keskusliitoksi.


title: Satu Huber

text: Huber on muun muassa YIT:n hallituksen jäsen , Elinkeinoelämän valtuuskunta EVAn ja Elinkeinoelämän tutkimuslaitos ETLAn hallitusten jäsen sekä ruotsalaisen Ahlsell AB:n hallituksen ja tarkastusvaliokunnan jäsen. Suomen kulttuurirahaston eri luottamustehtävissä Huber on toiminut vuodesta 2000 lähtien.


title: Satu Huber

text: Aiemmin Huber on ollut mm. Metso Oyj:n, Boliden Ab:n, HEX Oyj:n ja Suomen Teollisuussijoitus Oy:n hallitusten jäsen. Finnairin hallituksesta Huber joutui lähtemään ns. stay-bonuksista nousseen kohun jälkeen vuonna 2012.


title: Satu Huber

text: Marraskuussa 2014 Finanssivalvonta antoi moitteita Satu Huberin toiminnasta Eläke-Tapiolan johdossa Eläke-Fennian ja LähiTapiola Eläkeyhtiön sulautuessa eläkeyhtiö Eloksi. Fivan mukaan Huberin toiminta ei vastannut huolellisuudeltaan ja luotettavuudeltaan sitä, mitä lakisääteistä eläkevakuutusliikettä hoitavan työeläkevakuutusyhtiön johdolta olisi voinut odottaa.


title: Satu Huber

text: Huberin isä Paavo Laitinen oli diplomaattiuran jälkeen 1970–1980-luvulla Suomen Yhdyspankin (SYP) varatoimitusjohtaja. Huberin äiti on Raili Laitinen. Hänen isoisänsä oli kenttäpiispa Toivo Laitinen. Hänen veljensä Jussi Laitinen on toiminut Aktia Pankin toimitusjohtajana vuosina 2008-2017 ja aloittaa tammikuussa 2018 Sigrid Juséliuksen säätiön toimitusjohtajaksi. Isän diplomaattiuran vuoksi Laitisen perheen lapset viettivät lapsuutensa ulkomailla. Huber on naimisissa asianajaja Thomas Huberin kanssa, ja heillä on kolme poikaa.


title: Igor Potapovitš

text: Potapovitš voitti nuorten maailmanmestaruuden 1986 ja yleisurheilun maailmancupin 1992. Hän sijoittui toiseksi vuoden 1995 yleisurheilun sisäratojen maailmanmestaruuskilpailuissa ja voitti mestaruuden vuonna 1997. Aasian kisoissa hän voitti kultaa vuosina 1994 ja 1998. Aasian mestaruuskilpailuissa hän sai hopeaa 1993 ja kultaa 1998. Vuoden 1996 kesäolympialaisissa Atlantassa hän sijoittui neljänneksi.


title: Igor Potapovitš

text: Potapovitš hyppäsi ulkorataennätyksensä 592 cm vuonna 1992. Itsenäistä Kazakstania edustaessaan hän hyppäsi heinäkuussa 1996 voimassa olevan Aasian ennätyksen 590 cm. Hänen nimissään on myös sisäratojen Aasian ennätys 592 cm helmikuulta 1998.


title: Verilippu

text: Verilippu () oli punavalkomusta hakaristilippu, jota kansallissosialistit kantoivat epäonnistuneessa Münchenin oluttupavallankaappausyrityksessä 9. marraskuuta 1923. Lipusta tuli kansallissosialisteille eräänlainen pyhäinjäännös, koska se oli tahrautunut surmansa saaneen Andreas Bauriedlin vereen Feldherrnhallen edustalla poliisien tulittaessa kansallissosialisteja.


title: Verilippu

text: Verilipulla oli tärkeä osa Nürnbergin puoluepäivien seremoniassa, jossa vihittiin puolueen uudet liput käyttöön. Tämä tapahtui koskettamalla niitä alkuperäisellä lipulla. Jakob Grimminger oli ainoa, jolla oli oikeus kantaa lippua.


title: Verilippu

text: Lippu nähtiin viimeisen kerran julkisesti Volkssturm-kodinturvajoukkojen perustamiskatselmuksessa lokakuussa 1944, ja sen lopullinen kohtalo on tuntematon.


title: Władysław Kozakiewicz

text: Władysław Kozakiewicz (s. 8. joulukuuta 1953, Šalčininkai, Liettua) on entinen puolalainen seiväshyppääjä. Hän paransi seiväshypyn maailmanennätystä kahdesti, voitti sisäratojen Euroopan-mestaruuden kahdesti vuosina 1977 ja 1979, Puolan mestaruuden yhteensä 10 kertaa sekä olympiakultaa vuoden 1980 kesäolympialaisissa Moskovassa.


title: Władysław Kozakiewicz

text: Kozakiewicz saavutti Rooman EM-kilpailuissa 1974 hopeaa tuloksella 535 cm. Montréalin 1976 kesäolympialaisissa hän sijoittui 11:nneksi tuloksella 525 cm. Prahan EM-kilpailuissa 1978 hän oli neljäs samalla tuloksella 545 cm pronssimitalisti Rauli Pudaksen kanssa. Toukokuussa 1980 hän teki Milanossa maailmanennätyksen 572 cm mutta menetti ennätyksen vajaat kolme viikkoa myöhemmin ranskalaiselle Thierry Vigneronille.